qundao/data-zh-poetry huggingface dataset:
少东锦衣灯会病不及赴次孙宗伯韵二首其二
作者：尹台
朝代：明
体裁：七言律诗

繁灯吐艳闹仙堂，宝瑟交横绣幄傍。不夜火城通桂馆，无风香雾起兰塘。芳筵特敞金吾第，胜侣兼依玉树光。何事匡床予独倚，新诗引兴故为长。
少司空蔡子木考绩北上
作者：尹台
朝代：明

学士诗名传庆历，中郎经术载鸿都。从知蔡氏文章盛，又见司空藻润敷。六郡良家怀节制，三河閒府慰流逋。古求政学优难并，伯益于今赞帝谟。
居然亭
作者：尹台
朝代：明

地出青莲宇，亭开碧槲林。明湖澄静影，峭壁偃孤阴。雾窟黄熊性，烟波白鸟心。从来豪达慕，不受世笼侵。
山泉诗为慎柱史蒙赋
作者：尹台
朝代：明

兼艮归崇址，习坎滮驶流。高峙层景閟，下渗沧溟收。元化肇升降，互变分刚柔。员象浩亹亹，方仪廓悠悠。天气举清浊，浑沌开沉浮。成形启茫昧，神功孰益裒。人文宣理画，大易陈兆繇。蒙彖告初筮，圣功程厥修。果以效隆止，育以法荐游。谁言山匪峻，一篑积岂遒。谁言海匪深，一苇航岂周。大哉蒙义训，养正基始猷。请歌君子业，玩众绎所求。
山行四绝之一
作者：尹台
朝代：明

秋花映路开无数，可爱深红间白枝。不听疏林黄叶坠，风光浑道是春时。
岳阳楼观洞庭湖作
作者：尹台
朝代：明

万水东奔江汉回，无边秋色洞庭开。荡胸云雾晴兼吐，得意帆樯晚并来。望阙长悬公子思，登楼谁是仲宣才。茅茨漂泊鱼龙窟，满目苍葭楚泽哀。
己亥出京
作者：尹台
朝代：明

蓬莱宫观九天开，鳌禁星辰接上台。岂有文章承帝制，漫令姓字列仙台。词垣忝数追趋后，御幄惭叨品校来。暂出京门堪涕泪，致身元乏广川才。
己未元日
作者：尹台
朝代：明

旧京冠佩集仙扉，曙色先流簇仗辉。四纪升平看舞鼚，九重端拱坐垂衣。椒花颂献宫门远，柏叶尊传禁省违。敢以周南留滞惜，但歌宵雅祝皇闱。
巴陵道中
作者：尹台
朝代：明

晓发巴陵道，冲泥突锦鞯。雾飞翻作雨，石出屡回泉。露坼池荷损，风披岸槿捐。物情尽摇落，吾意竟谁怜。
巽屏歌
作者：尹台
朝代：明

君不见黄雩之山蜿蜒来百里，矫若游龙天中峙。群峰合沓簇其下，烟材雾术莽相亚。日南山人何年卜尔庐，溪谷环复冈峦纡。中有一山横抱东南隅，屹然碧玉之屏万丈孤，云景朝夕秀色铺。吾闻八方人文巽其枢，兹山无乃神之都。洞门不交俗士履，石室长秘仙人图。金芝色映丹霞彩，玉术膏流绀露珠。九笈宝章閟奇诡，千寻铁锁悬虚无。咄山人兮孰招，绿萝冥冥兮猩鼯号。羌隐处兮余迹焉逝，彼屏之曲兮佳可以遨。世间万事岂有极，王侯富贵终蓬蒿。不如芒鞋竹杖游戏此山中，猿情鹤思千古流长谣。
席上赠东湖老人别歌
作者：尹台
朝代：明

东湖老人朱季曹，爱客不减扶风豪。堂中贤士常满座，千金一诺轻秋毫。买园千亩东湖上，结屋却傍湖之坳。水亭风榭窥窈窕，花坞竹径行萧骚。凉飙八月起天末，潇湘万里回长涛。青天漠漠数峰小，洒然秋色生林皋。是时我解洞庭席，东将观岳凌烟霄。芙蓉天柱袅超忽，萝衣蕙带纷飘摇。逢君一笑不我疑，神豁意动心相招。绮障歌丝留娱燕，珠鞲舞袖垂纤娇。回山转海新知乐，愿挽夭河倾斗杓。明朝暂别莫相问，相思尺素飞霞标。
庐陵别李年兄
作者：尹台
朝代：明

楚水吴山恨不同，十年踪迹竟西东。云间雪草迷朱雁，白下烟花阻碧骢。长病马卿聊暂起，多忧贾傅未辞穷。麟台凤阁终贤俊，伫看飞名玉匦中。
庚申元日彭城
作者：尹台
朝代：明

南天旭景动千扉，北极祥光转禁闱。岸雪飐风将腊换，城云袅树带春归。嵩呼漫拭常朝履，华祝遥开旧赐衣。二十馀年金马闼，江湖何地报恩辉。
开云楼望岳
作者：尹台
朝代：明

熙阳含景丽，积雨散层阴。因忆开云日，悠然思古今。
归兴二首用少宰张文邦先生韵
作者：尹台
朝代：明

招隐漫怀南国士，移文应笑北山群。乡心千里惊黄叶，客梦三秋动白云。不奈鹡鸰天际急，可禁蟋蟀雨中闻。江鱼向晚堪垂钓，玉鲙何时入馔分。薄伎谬承金马诏，虚名敢厕玉堂群。鞲鹰仄目空绦縼，野鹤深巢但水云。有客孤桐谁共理，故人尺素阻相闻。并飞亦是随阳侣，霄汉那言羽翼分。
归兴二首用少宰张文邦先生韵·其一
作者：尹台
朝代：明

招隐漫怀南国士，移文应笑北山群。乡心千里惊黄叶，客梦三秋动白云。不奈鹡鸰天际急，可禁蟋蟀雨中闻。江鱼向晚堪垂钓，玉鲙何时入馔分。
归兴二首用少宰张文邦先生韵其二
作者：尹台
朝代：明
体裁：七言律诗

薄伎谬承金马诏，虚名敢厕玉堂群。鞲鹰仄目空绦縼，野鹤深巢但水云。有客孤桐谁共理，故人尺素阻相闻。并飞亦是随阳侣，霄汉那言羽翼分。
彭东楼怀古一首
作者：尹台
朝代：明

背郭楼孤俯汉原，凭高千里在层轩。山园砀野诸峰出，水合彭门众泽吞。汉帝旌旗惟旧垒，徐王玉帛但荒村。英雄事业销沈易，矫首浮云一断魂。
徐公子宅赏牡丹次孙大宗伯二首
作者：尹台
朝代：明

东风吹暖散千门，浪蝶狂蜂亦自喧。公子名花开别院，佳人锦瑟对瑶尊。宋中车马交梁苑，洛下衣冠盛白园。此地仙僚时恣赏，春光何羡乐游原。扬子传奇浪载尊，陶公卜舍漫辞喧。能娱病客三春日，独爱王孙十亩园。忆昨看花同曲水，只今好客几平原。韶华况过清明雨，管占芳菲信尔门。
徐公子宅赏牡丹次孙大宗伯二首·其一
作者：尹台
朝代：明

东风吹暖散千门，浪蝶狂蜂亦自喧。公子名花开别院，佳人锦瑟对瑶尊。宋中车马交梁苑，洛下衣冠盛白园。此地仙僚时恣赏，春光何羡乐游原。
徐公子宅赏牡丹次孙大宗伯二首其二
作者：尹台
朝代：明
体裁：七言律诗

扬子传奇浪载尊，陶公卜舍漫辞喧。能娱病客三春日，独爱王孙十亩园。忆昨看花同曲水，只今好客几平原。韶华况过清明雨，管占芳菲信尔门。
徐州龙山亭宴集
作者：尹台
朝代：明

胜地标龙久，危亭借鹤传。长河当槛入，乱岫袅空悬。日月珠林外，风云倚席前。此方多难日，匡济赖诸贤。
得七峰符卿书并示往岁见忆之作叙感二首
作者：尹台
朝代：明

四海论交壮齿前，多君高谊薄云天。莺花春寺移尊日，鼓角秋城请剑年。往事伤心怜白发，清词寄愤感朱弦。棠溪近岁传双鲤，未报琼瑶思屡悬。奕叶猗兰振代光，君家兄弟大芬芳。谁因采佩思王者，自咏迷阳学楚狂。昨忆尺题存箧笥，何时斗酒说干将。定知鸿鹄翔天汉，羽翮无劳弋缴防。
得七峰符卿书并示往岁见忆之作叙感二首·其一
作者：尹台
朝代：明

四海论交壮齿前，多君高谊薄云天。莺花春寺移尊日，鼓角秋城请剑年。往事伤心怜白发，清词寄愤感朱弦。棠溪近岁传双鲤，未报琼瑶思屡悬。
得七峰符卿书并示往岁见忆之作叙感二首其二
作者：尹台
朝代：明
体裁：七言律诗

奕叶猗兰振代光，君家兄弟大芬芳。谁因采佩思王者，自咏迷阳学楚狂。昨忆尺题存箧笥，何时斗酒说干将。定知鸿鹄翔天汉，羽翮无劳弋缴防。
御史大夫周公旱雩得雨诗示答二首
作者：尹台
朝代：明

数月江帆一雨无，黄沙飒岸野田枯。方春众盗愁兼剧，比郡三农困得苏。敢爱玄牲将奠瘗，即防白屋转流逋。时霖果应南郊雩，一夜云雷土尽酥。督府上卿天下无，淮阳出镇怜彫枯。忧时隐念悬鱼釜，计国深思入爨苏。民有长谣歌惠恤，吏无横索及穷逋。霏微更惬千人望，沾沃真成九地酥。
御史大夫周公旱雩得雨诗示答二首·其一
作者：尹台
朝代：明

数月江帆一雨无，黄沙飒岸野田枯。方春众盗愁兼剧，比郡三农困得苏。敢爱玄牲将奠瘗，即防白屋转流逋。时霖果应南郊雩，一夜云雷土尽酥。
御史大夫周公旱雩得雨诗示答二首其二
作者：尹台
朝代：明
体裁：七言律诗

督府上卿天下无，淮阳出镇怜彫枯。忧时隐念悬鱼釜，计国深思入爨苏。民有长谣歌惠恤，吏无横索及穷逋。霏微更惬千人望，沾沃真成九地酥。
德州李主政濯缨亭集
作者：尹台
朝代：明

使君堂左侧，一径转幽森。地阻青林僻，亭开碧水深。薄遗投绶意，因寄濯缨心。邃廨稀人入，名园得独寻。官閒从岸帻，客至罢鸣琴。偶访谐沾席，交欢展盍簪。云霞流晚憩，虫鸟助秋吟。水尽蒹葭色，风疏柿栗阴。烟霜行色变，时序旅愁侵。短剑晶荧气，哀丝幻眇音。淹留成剧坐，感慨扼雄襟。愤世思长往，怀贤惜所钦。有才谁逮古，无力岂忘今。去矣吾焉适，怀哉此滞淫。
忠爱堂诗
作者：尹台
朝代：明

御史大夫之故堂，飞甍杰阁森层冈。春深燕雀纷成鷇，岁久云霞仍倬章。有美闻孙承奕泽，思恢哲祖振华光。新悬丽扁昭前学，我咏斯干颂世昌。
怀李进士材二首
作者：尹台
朝代：明

赤骥振长缨，羞堂狭邪步。黄鹄摩天飞，万里讵回顾。伊人秉奇尚，千秋旷所慕。深心企密玄，远览超初素。一感㗳尔云，遂挹泠然驭。九阂浩神往，八垠焉足骛。大道由默成，卮言虚扰互。老氏贵知希，宣父戒多数。行矣慎周鼎，世方宝康瓠。罗山峻千仞，巀立章江水。章江日夜流，荡潏无时已。孤标抗不骞，苍然君所视。谁言山下云，出入但轩几。请看肤寸兴，施霖忽千里。由来古贤杰，经纶业有致。多君英达姿，挥斥谢尘轨。归玩山中云，变化在徙倚。出奋翊世功，卷舒成寸晷。冉冉耀灵车，西鞍无停弭。吾衰志久荒，跂子天云涘。
怀李进士材二首·其一
作者：尹台
朝代：明

赤骥振长缨，羞堂狭邪步。黄鹄摩天飞，万里讵回顾。伊人秉奇尚，千秋旷所慕。深心企密玄，远览超初素。一感㗳尔云，遂挹泠然驭。九阂浩神往，八垠焉足骛。大道由默成，卮言虚扰互。老氏贵知希，宣父戒多数。行矣慎周鼎，世方宝康瓠。
怀李进士材二首其二
作者：尹台
朝代：明
体裁：古风

罗山峻千仞，巀立章江水。章江日夜流，荡潏无时已。孤标抗不骞，苍然君所视。谁言山下云，出入但轩几。请看肤寸兴，施霖忽千里。由来古贤杰，经纶业有致。多君英达姿，挥斥谢尘轨。归玩山中云，变化在徙倚。出奋翊世功，卷舒成寸晷。冉冉耀灵车，西鞍无停弭。吾衰志久荒，跂子天云涘。
恭拟驾祀北郊
作者：尹台
朝代：明

姬郊崇泰圻，汉畤尊汾阴。黄琮閟蠲飨，黝犊共副沈。虔矣四望秩，昭哉列代钦。于皇御寰极，洽祀严冲襟。辨方规丘泽，奠位侔高深。陶匏象始制，敔祝谐希音。明禋协三五，颙观绝后今。良辰抚夏仲，浚虑惕时歆。行卫戒宵跸，法从穆招愔。綵斿丽彫霭，璇盖轶浮祲。缇城虎旅集，辇道龙旗森。群公罗墠壝，璆佩锵琅琳。灵乐普众变，嘉纁荐耦琛。仰瞻祗后格，万舞娱欢湛。怀柔遍方夏，胥怿来假忱。鸿贶敷九土，茂和渗六阴。流润及川岳，渰泽瀰坟林。巨维干西北，镇柱隆东南。永观翕宁化，于单敬祗心。
悯忠祠别门人张别驾仁夫
作者：尹台
朝代：明

十载孤踪隔禁扉，三秋重与故人违。君才尚滞黄龙塞，我梦先飞白鸟矶。红叶尽教飘客路，缁尘肯使化征衣。平生意气惟张竦，愿以经书共载归。
感事二首
作者：尹台
朝代：明

突然散骑满云中，将帅休誇破敌功。坐镇已无梁督统，提边谁是石征戎。可怜士马空秦塞，即恐烽烟彻汉宫。安得本兵深庙算，遍收奇勇策勋庸。扶桑铜柱亦堪危，未说天骄扰汉池。虎穴横戈须此日，龙沙拔帜定何时。通蛮久绝唐蒙使，凿岭犹烦马援师。诸省壮丁输挽尽，无由四海息疮痍。
感事二首·其一
作者：尹台
朝代：明

突然散骑满云中，将帅休誇破敌功。坐镇已无梁督统，提边谁是石征戎。可怜士马空秦塞，即恐烽烟彻汉宫。安得本兵深庙算，遍收奇勇策勋庸。
感事二首其二
作者：尹台
朝代：明
体裁：七言律诗

扶桑铜柱亦堪危，未说天骄扰汉池。虎穴横戈须此日，龙沙拔帜定何时。通蛮久绝唐蒙使，凿岭犹烦马援师。诸省壮丁输挽尽，无由四海息疮痍。
慧泉
作者：尹台
朝代：明

慧泉出山下，映澈分秋毫。细石烂苔锦，参错布四遭。纤纤金莲花，吐萼摛文涛。异种绵何始，千秋不尔薅。危亭俯浅碧，云日相荡淘。侧思涪陵迹，呃咤令心忉。
戏作月川歌酒中调武冈守备周阃使
作者：尹台
朝代：明

将军手掣生蟾蜍，志将扫断月窟除匈奴。祈连天北黄河九曲纡，将军吐气可使挽泻倾玉壶。匣中三尺芙蓉水，豪来提舞秋风里。上天思磔虾蟆精，桂花老杜僵欲死。碧海仙人夜泛银汉槎，宫袍解坐将军家。起援北斗酌美酒，玉箫吹落南天霞。南天万里秋冥冥，三湘七泽摇洞庭。下看明月出沧海，君山一点银盘青。吁嗟武川之水一斛波，明月其奈将军何。愿飞玉盏邀嫦娥，醉取仙人三首瓮，然后扬眉结义天山雪峤横雕戈。
戴君六十诗
作者：尹台
朝代：明

传经几试三千牍，阅世今周六十年。为士岂誇长倩达，入乡应信彦方贤。芝含晚媚朱霞绚，桂捧秋阴碧露悬。醉引斑衣供戏舞，不招鸾鹤也堪仙。
拙翁六十寿诗
作者：尹台
朝代：明

六十拙翁鬓未皤，江湖吟卧足风波。雨中客棹知津久，烟外渔竿入梦多。醉去尽？花索笑，豪来时拂剑为歌。一经训后终成业，垂老欢娱奈尔何。
拙翁六十寿诗
作者：尹台
朝代：明
体裁：七言律诗

六十拙翁鬓未皤，江湖吟卧足风波。雨中客棹知津久，烟外渔竿入梦多。醉去尽�花索笑，豪来时拂剑为歌。一经训后终成业，垂老欢娱奈尔何。
拟道齐河招渭滨宪副为岳游不果渭滨爰追会于高唐既别诗以谢之
作者：尹台
朝代：明

天畔芙蓉若处撑，山中萝蔓漫相萦。尚平婚嫁非难毕，李白仙求苦未成。五岳壮游虚夙志，三春行乐阻孤征。题诗寄谢东齐客，为讯芝丛几谷荣。
捣衣篇
作者：尹台
朝代：明

明月照高楼，流光散幽帷。佳人理纨素，微步出中闺。寒节戒秋序，君今畴寄衣。攘袂展皓腕，拭杵向南阶。微芳动轻袖，砧响一何哀。盈箧烂缯绮，历历手自开。嗛嗛默独念，为君密制裁。不惜制裁苦，但伤人事乖。愿假中线迹，寄妾日夜怀。
方广寺
作者：尹台
朝代：明

衡岳峰阴方广寺，幽林危刹傍天台。水如银叶烟中落，山作瑶莲石上开。深夜星河朱栱宿，高秋云雾黑潭来。欲辞簪绂堕猿鹤，留记老僧待客回。
时数日不雨宴亭中乃忽交澍喜甚有作
作者：尹台
朝代：明

出郭时云合，登山好雨来。旱愁开仆御，春色起楼台。唤叶啼鸠聚，冲花舞燕回。群公鞠疚日，此地畅樽罍。
明山云望诗
作者：尹台
朝代：明

昔有卢阳令，避世当乱残。来家沅水汭，几叶扬翩幡。皇皇肇尔祖，发挥一何艰。有志郁不显，混迹丘廛间。义声动四壤，贤哉人共传。青松生涧底，百尺凌寒苍。幽兰媚浚谷，在远闻芬芳。伊人秉奇尚，被褐怀璆琅。躬耕沉侧陋，高风自扇扬。伟与抗孤躅，倔立振黔阳。明山旧春水，英英含白云。隧墓问谁氏，德人在中坟。生时等荣乐，亡没谁独闻。纷纷蓬科下，侯王岂辨分。君看兹垄碣，千载播清芬。嗟余夙婴疢，茕孑悼先民。祖书何能读，往笥悲暗尘。横山丽松柏，白云在高旻。感君怵怆意，因之叹恨陈。怀哉歌此曲，今古同悲辛。
明山云望诗·其一
作者：尹台
朝代：明

昔有卢阳令，避世当乱残。来家沅水汭，几叶扬翩幡。皇皇肇尔祖，发挥一何艰。有志郁不显，混迹丘廛间。义声动四壤，贤哉人共传。
明山云望诗·其四
作者：尹台
朝代：明

嗟余夙婴疢，茕孑悼先民。祖书何能读，往笥悲暗尘。横山丽松柏，白云在高旻。感君怵怆意，因之叹恨陈。怀哉歌此曲，今古同悲辛。
明山云望诗其三
作者：尹台
朝代：明
体裁：古风

明山旧春水，英英含白云。隧墓问谁氏，德人在中坟。生时等荣乐，亡没谁独闻。纷纷蓬科下，侯王岂辨分。君看兹垄碣，千载播清芬。
明山云望诗其二
作者：尹台
朝代：明
体裁：古风

青松生涧底，百尺凌寒苍。幽兰媚浚谷，在远闻芬芳。伊人秉奇尚，被褐怀璆琅。躬耕沉侧陋，高风自扇扬。伟与抗孤躅，倔立振黔阳。
昔我一首送陈先生元之
作者：尹台
朝代：明

昔我慕元宝，采珠赤水阳。智离与象罔，欲遣不得将。至人握元化，韫匮储灵光。在物泯形索，焉用求茫洋。六籍开榛秽，广辙亘八荒。吾衰不获聘，有志空徜徉。子负千里志，六骥方腾骧。策之圹䍚野，举步成周行。愿子勖终修，去矣观翱翔。
春日同年西园集二首
作者：尹台
朝代：明

花前并剧三春兴，竹下聊为六逸吟。弄艇共看新草色，开轩更坐古梅阴。幽人似隔兰苕渚，隐客谁招桂树林。徙倚孤亭遥骋目，高天云雾暗西岑。黄金榜下看花侣，白发林中对酒人。四海渐看同辈少，百年转忆故交亲。桃低浅颊疑舒笑，柳放新眉似学颦。幸藉挥弦娱落景，可辞秉烛照归尘。
春日同年西园集二首·其一
作者：尹台
朝代：明

花前并剧三春兴，竹下聊为六逸吟。弄艇共看新草色，开轩更坐古梅阴。幽人似隔兰苕渚，隐客谁招桂树林。徙倚孤亭遥骋目，高天云雾暗西岑。
春日同年西园集二首其二
作者：尹台
朝代：明
体裁：七言律诗

黄金榜下看花侣，白发林中对酒人。四海渐看同辈少，百年转忆故交亲。桃低浅颊疑舒笑，柳放新眉似学颦。幸藉挥弦娱落景，可辞秉烛照归尘。
春日过寿许奉常母夫人诞辰因留赏牡丹席间限韵二首
作者：尹台
朝代：明

阆苑曾推第一花，天香今散洛阳家。纷披自捧当庭露，烂漫还舒满院霞。不畏风欺吟鬓短，从教月上醉肩斜。年年花下长为寿，持向瑶池宴里誇。持向瑶台宴里誇，秾芳原自擅仙家。却怜此夕同沾醉，犹似曲江共看花。席换新醪邀片月，杯摇残景驻轻霞。春葩故厌繁霜发，强折娇枝戴帽斜。
春日过寿许奉常母夫人诞辰因留赏牡丹席间限韵二首·其一
作者：尹台
朝代：明

阆苑曾推第一花，天香今散洛阳家。纷披自捧当庭露，烂漫还舒满院霞。不畏风欺吟鬓短，从教月上醉肩斜。年年花下长为寿，持向瑶池宴里誇。
春日过寿许奉常母夫人诞辰因留赏牡丹席间限韵二首其二
作者：尹台
朝代：明
体裁：七言律诗

持向瑶台宴里誇，秾芳原自擅仙家。却怜此夕同沾醉，犹似曲江共看花。席换新醪邀片月，杯摇残景驻轻霞。春葩故厌繁霜发，强折娇枝戴帽斜。
晓望石廪峰欲登不果作
作者：尹台
朝代：明

莲花峰影动参差，石廪天梯袅雾危。坐惜阴崖苍藓滑，吟看峭壁紫罗垂。谷声昼吼蜚廉窟，云气秋翻霹雳池。安得身轻凌绝顶，卧承悬露咽仙芝。
晚春同许奉常胡太史赴陆生牛首之约二首
作者：尹台
朝代：明

凌晨鸣两飏霏微，过曙轻阴散晓晖。一入名山堪挂绶，况逢胜侣与褰衣。草间石讶群羊起，林际风邀独鸟归。醉倚僧筇忘去晚，满村云雾失郊扉。几年不践城南路，岸屿烟疃着处迷。半岭寺藏萝径密，一溪桥傍竹堋低。病馀筋力愁车马，老去登游厌杖藜。赖托高朋招引兴，春风吟眺遍招提。
晚春同许奉常胡太史赴陆生牛首之约二首·其一
作者：尹台
朝代：明

凌晨鸣两飏霏微，过曙轻阴散晓晖。一入名山堪挂绶，况逢胜侣与褰衣。草间石讶群羊起，林际风邀独鸟归。醉倚僧筇忘去晚，满村云雾失郊扉。
晚春同许奉常胡太史赴陆生牛首之约二首其二
作者：尹台
朝代：明
体裁：七言律诗

几年不践城南路，岸屿烟疃着处迷。半岭寺藏萝径密，一溪桥傍竹堋低。病馀筋力愁车马，老去登游厌杖藜。赖托高朋招引兴，春风吟眺遍招提。
晚春高唐道中得丁中丞朱方伯书有述
作者：尹台
朝代：明

细麦新桃带远林，驱车古道暮烟深。三春倦客江关思，千里浮云海岱阴。片月几悬清夜梦，尺书欣见故人心。东南倚剑同孤抱，怅望空为梁甫吟。
普门寺
作者：尹台
朝代：明

普门层嶂里，独径隐崔嵬。宝积烟霞聚，香林日月开。盘山亘地出，汉水划天回。注目桥陵远，苍苍冥雾来。
有怀大茅道室因南郛往谒寓讯
作者：尹台
朝代：明

忆昔南游访道群，几升元界拜元君。鼎窥未煮丹铅药，笥阅无名蝌蚪文。服气青芝长不厌，礼星玄鹤每先闻。茅龙欲借难成许，空留华阳一片云。
有怀孙养吾旧友作
作者：尹台
朝代：明

十年相见重相违，况对江亭风雪飞。病客久为长孺卧，怀人谁共子猷归。好鸣天上球琳佩，莫恋山中薜荔衣。春近鱼龙纷变化，未应雾豹隐寒晖。
木末亭用韵
作者：尹台
朝代：明

亭闻木杪人欣胜，径转云端客共灯。佛宇疑藏无色界，仙家似在最高层。孤烟晚起闻香饭，斜日林疏见钵僧。忽忆当年题塔会，清尊今集几英朋。
朱太史得使襄藩用闵宿宗伯旧冬韵赠
作者：尹台
朝代：明

岘曲千山簇碧尖，大堤晴柳扑风檐。仙槎信有人凌汉，卜肆那无客姓严。旧索仍垂堪自慰，长裾往曳亦谁嫌。还归若奏东南事，篚贡应言困缟纤。
朱封君双寿诗
作者：尹台
朝代：明

白发蕲川二老人，绮筵开对玉台春。赤桃东熟初成献，青雀西飞讶有神。华露暗滋孟宅竹，古烟长映窦庭椿。紫泥天上颁非远，綵服行将鸾轴新。
李泌宅
作者：尹台
朝代：明

旧宅迷黄叶，荒基隐碧岑。昔贤遗迹在，流水暮烟深。石拆悬蛇径，云霾伏虎林。相唐垂大业，终此遂初心。
杨南郛太史自金陵将之句容诗以送之
作者：尹台
朝代：明

二十年前旧馆僚，风尘鸾鹤见高标。翛然句曲山中往，径赴华阳洞里招。谢客三江忻独泛，尚生五岳讵辞劳。应逢此地餐霞侣，共和骑龙白日遥。
杨太安人寿词
作者：尹台
朝代：明

华发金钿相映清，仙闱綵服拜长生。蜀中自昔称尧叟，洛下于今识彦明。向日萱花能媚晚，经冬桂树独含荣。霜丛满院吟慈竹，并作缑笙引凤声。
林太史以赏菊诗来示用韵并答
作者：尹台
朝代：明

曾从禁苑看新菊，犹记分题赋玉堂。紫阁十年人几在，青山一别意难忘。未妨宝剑花前舞，莫惜金钩月下藏。烂醉长安李供奉，还能染翰侍君王。
柳亭为叶中书赋
作者：尹台
朝代：明

旧业新安复武林，青山住爱柳丛深。一辞露叶牵春梦，几惜烟条感醉吟。翠拥鳷楼西掖暮，碧藏龙舸北湘阴。十年供奉长杨馆，底事频抽白玉簪。
栖霞岭谒岳武穆王墓
作者：尹台
朝代：明

元忠瞻异代，巨庙倚高坟。痛矣英雄事，悲哉战伐勋。金牌飞白日，铁戟断黄云。劲气号松柏，犹疑叱咤闻。
桃花洞
作者：尹台
朝代：明

桃花开几许，客至槲林深。洞豁天门霁，岩垂石阁阴。秦人家岂在，阮客路空寻。坐忆青霞髓，翻悬王烈心。
次傅司寇至日郊坛陪祀二首
作者：尹台
朝代：明

玉衡斜柄指瑶光，子建中分动一阳。上帝肇元尊报始，圣人履正重迎长。缇城炬掣繁辉动，羽幕旌翻暗画扬。茂对紫升忻鬯格，天人庆协在吾皇。重臣祇祀肃元丘，戟仗森森拥道周。敬致无文惟奠璧，礼遵贵少岂存牛。天临桂畤祥飙转，月下芝坛宿雾收。归报明禋成肸蚃，应知宸豫动凝旒。
次傅司寇至日郊坛陪祀二首·其一
作者：尹台
朝代：明

玉衡斜柄指瑶光，子建中分动一阳。上帝肇元尊报始，圣人履正重迎长。缇城炬掣繁辉动，羽幕旌翻暗画扬。茂对紫升忻鬯格，天人庆协在吾皇。
次傅司寇至日郊坛陪祀二首其二
作者：尹台
朝代：明
体裁：七言律诗

重臣祇祀肃元丘，戟仗森森拥道周。敬致无文惟奠璧，礼遵贵少岂存牛。天临桂畤祥飙转，月下芝坛宿雾收。归报明禋成肸蚃，应知宸豫动凝旒。
次答一山宗胄见寄之作
作者：尹台
朝代：明

经年谁扣草玄庐，州部阴阳信卷舒。风暖槛花粘鸟？，雨晴阶藓蚀虫书。疏狂阮籍谁能那，简傲嵇康故不除。桂树山中攀易得，王孙招隐意何如。
次答一山宗胄见寄之作
作者：尹台
朝代：明
体裁：七言律诗

经年谁扣草玄庐，州部阴阳信卷舒。风暖槛花粘鸟�，雨晴阶藓蚀虫书。疏狂阮籍谁能那，简傲嵇康故不除。桂树山中攀易得，王孙招隐意何如。
次答文江曾中丞枉讯二首
作者：尹台
朝代：明

老向中林习掩扉，荒村车马过从稀。偶乘剡水扁舟兴，来玩舂陵朗月辉。几日春风双榻对，千山暮雨一帆归。新章更枉场驹问，始幸沧洲蚤拂衣。九折摧车忆蜀门，每因叱驭笑王尊。秪随白鸟忘争席，敢拟青牛学著言。勇退乞身元不易，倾危视舌亦何存。也知衣白终堪相，肯向羊裘卧钓纶。
次答文江曾中丞枉讯二首·其一
作者：尹台
朝代：明

老向中林习掩扉，荒村车马过从稀。偶乘剡水扁舟兴，来玩舂陵朗月辉。几日春风双榻对，千山暮雨一帆归。新章更枉场驹问，始幸沧洲蚤拂衣。
次答文江曾中丞枉讯二首其二
作者：尹台
朝代：明
体裁：七言律诗

九折摧车忆蜀门，每因叱驭笑王尊。秪随白鸟忘争席，敢拟青牛学著言。勇退乞身元不易，倾危视舌亦何存。也知衣白终堪相，肯向羊裘卧钓纶。
次董太史赠万鹿园总戎之作二首
作者：尹台
朝代：明

东望长淮接济流，舳舻转饷亘神州。才猷君过祭征虏，意气吾怜马少游。画幕天回千里色，牙旗风飐九河秋。中原但遣貔貅静，莫问将军老不侯。自古名流亦道流，谁当举步隘齐州。淮南旧是神仙住，颍曲曾传凤鸟游。浚谷芝丛纷长雨，他山桂树早知秋。相期不负丹霞约，未论班生万里侯。
次董太史赠万鹿园总戎之作二首·其一
作者：尹台
朝代：明

东望长淮接济流，舳舻转饷亘神州。才猷君过祭征虏，意气吾怜马少游。画幕天回千里色，牙旗风飐九河秋。中原但遣貔貅静，莫问将军老不侯。
次董太史赠万鹿园总戎之作二首其二
作者：尹台
朝代：明
体裁：七言律诗

自古名流亦道流，谁当举步隘齐州。淮南旧是神仙住，颍曲曾传凤鸟游。浚谷芝丛纷长雨，他山桂树早知秋。相期不负丹霞约，未论班生万里侯。
次詹燕峰司寇陵祀孝烈皇后诗四首
作者：尹台
朝代：明

妫汭釐嫔光黼藻，周南歌化盛蘋蘩。空传每出诸宫赐，无复新颁别殿恩。玉几久虚彤阁幸，花衣谁奉翟车尊。白杨惨澹沙河路，矫首玄云但夕繁。诸陵蜒蜿翔天表，列圣神游剑履乡。一自宫衣燔秘寝，漫留禁树锁寒苍。麟游瑞趾今徒咏，凤化苞文竟亦亡。挚似徽音千古颂，周家王业始岐阳。朱颜世妇哭金辇，白首陵官扫玉宫。天上灵桥应久驾，人间仙路苦无通。延津剑去龙先化，月宇钗传凤石同。手把天衣成昔梦，空悬红泪掖庭中。曾陪汉水翠华飞，几兆流虹帝渚辉。大内星辰昏茧室，永陵风雨閟袆衣。金娥影散瑶台驭，彤史书藏玉阁闱。六教阴仪今不嗣，可堪神辂断仙翚。
次詹燕峰司寇陵祀孝烈皇后诗四首·其一
作者：尹台
朝代：明

妫汭釐嫔光黼藻，周南歌化盛蘋蘩。空传每出诸宫赐，无复新颁别殿恩。玉几久虚彤阁幸，花衣谁奉翟车尊。白杨惨澹沙河路，矫首玄云但夕繁。
次詹燕峰司寇陵祀孝烈皇后诗四首其三
作者：尹台
朝代：明
体裁：七言律诗

朱颜世妇哭金辇，白首陵官扫玉宫。天上灵桥应久驾，人间仙路苦无通。延津剑去龙先化，月宇钗传凤石同。手把天衣成昔梦，空悬红泪掖庭中。
次詹燕峰司寇陵祀孝烈皇后诗四首其二
作者：尹台
朝代：明
体裁：七言律诗

诸陵蜒蜿翔天表，列圣神游剑履乡。一自宫衣燔秘寝，漫留禁树锁寒苍。麟游瑞趾今徒咏，凤化苞文竟亦亡。挚似徽音千古颂，周家王业始岐阳。
次詹燕峰司寇陵祀孝烈皇后诗四首其四
作者：尹台
朝代：明
体裁：七言律诗

曾陪汉水翠华飞，几兆流虹帝渚辉。大内星辰昏茧室，永陵风雨閟袆衣。金娥影散瑶台驭，彤史书藏玉阁闱。六教阴仪今不嗣，可堪神辂断仙翚。
正元前三日习仪朝天宫值雪二首
作者：尹台
朝代：明

七校仪陈羽卫闲，惊看晨雪满玄关。光含綵仗翻披外，影度朱衣拜舞间。竞入璇台交御气，真成玉殿引仙班。祈坛报积千田素，定豫天威咫尺颜。绮陌初零暝不分，琳宫向曙益缤纷。旌旄并动飘扬气，佩笏齐沾点缀文。未折瑶华遗远道，空吟玉树感奇芬。愿占改岁豳农兆，休问当年蔡将勋。
正元前三日习仪朝天宫值雪二首·其一
作者：尹台
朝代：明

七校仪陈羽卫闲，惊看晨雪满玄关。光含綵仗翻披外，影度朱衣拜舞间。竞入璇台交御气，真成玉殿引仙班。祈坛报积千田素，定豫天威咫尺颜。
正元前三日习仪朝天宫值雪二首其二
作者：尹台
朝代：明
体裁：七言律诗

绮陌初零暝不分，琳宫向曙益缤纷。旌旄并动飘扬气，佩笏齐沾点缀文。未折瑶华遗远道，空吟玉树感奇芬。愿占改岁豳农兆，休问当年蔡将勋。
毛进士使边得省十二韵
作者：尹台
朝代：明
体裁：诗

勍敌窥三辅，元戎练五兵。纡筹劳圣主，献画满神京。鸟旆黄云合，鱼书白日征。三秦忧转饷，六郡募横行。贾谊单于组，终军关吏缨。时危矜战绩，世难耻儒名。捧檄毛生志，扬舲祖逖情。未辞邛邑驭，敢问朔方旌。梦远蛟龙泽，愁深骠骑营。空怜新竹笋，徒泣旧庭荆。入里梧飘井，归朝柳媚城。葵心知抱赤，好向太阳倾。
水寺
作者：尹台
朝代：明

万里秋风吹客衣，江天晚色静霏微。白云水寺蝉孤噪，黄叶山房鹊乱飞。奉使经年劳馆饩，辞家每夜梦庭闱。燕中始出花犹冻，杨柳今疏客未归。
汉寿亭侯祠
作者：尹台
朝代：明

气结旌旗惨不舒，将军遗恨此荒墟。三分割据功谁并，百战河山绩已虚。义报曹公辞魏得，心轻陆竖计吴疏。至今剟剑留危石，劲雨凌风立自如。
江太孺人寿诗
作者：尹台
朝代：明

二月花欲然，莺声上苑传。暖萱初媚日，慈竹已含烟。门集仙人履，堂陈寿母筵。珠翘娱景丽，綵服戏春鲜。宅住云霄里，尊开日月边。招邀青鸟驭，玩诵赤鸾笺。箓受华存秘，教成孟博贤。驻龄垂八十，累行载三千。汉史东征赋，鲁诗閟颂篇。古来阴化助，遗述重彤编。
沛中歌赠钦进士赴沛公分司
作者：尹台
朝代：明

君不见芒砀大泽嘘云气，沛中子弟兴如猬。可怜豪杰怨秦法，徒使黔黎哀鼎沸。山东祸首不知数，草间澒洞昏尘雾。沛中壮士三千人，奋臂一呼白日暮。沛公尔时拔剑出，马上河山开战绩。灭秦蹙汉指顾间，俎醢韩彭兵未息。泗上归来血洗刀，沛中父老迎旌旄。游子悲歌对旧邑，战士猛气横新醪。沛中高宴留十日，六军更寿欢无极。千秋万岁汤沐乡，五剧三条贵游宅。谁知今日歌风台，一丘废土藏蒿莱。请看帝图有销歇，焉得人事无倾摧。从来时命论通塞，萧樊不遇终谁识。君行若见沛中人，为我幸谢屠缯客。
河间道中
作者：尹台
朝代：明

倦客风尘未息机，双旌马首趁残晖。滹河水落鱼龙静，汳泽春多雁鹜归。黑发虚名惭敝帚，青山独往泥征衣。芙蓉玉笥菟裘计，老大空悲愿每违。
法象岩
作者：尹台
朝代：明

法象奇岩霾古云，平冈峭石突缤纷。林含赤岛三花影，洞列丹枢七曜文。锦瑟玉笙闻缥缈，金芝瑶草閟氤氲。欲寻世外真仙侣，暂狎山中麋鹿群。
泷江别一崖奉常阳溪侍御一首
作者：尹台
朝代：明

不见旧交今十年，相思泷水隔长烟。奉常节引金舆侧，御史书持玉几边。老去谈经匡鼎废，别来辞疾杜冠捐。飞腾宦达成何事，笑折晴花舞醉筵。
济上坐浅斋中丞半隐园二首
作者：尹台
朝代：明

济上风烟接九河，中丞勋业此方多。不愁浚凿劳轩橇，长恐才贤负罻罗。白日林中瞻仗钺，青霄花下忆鸣珂。即知诏掌中台近，定许时从禁掖过。小结新亭半隐名，林园终日抱虚清。台中吏散鸟争聚，花外人稀鹤不惊。细水自生秋雨后，片霞恰映晚池明。桃源古朴还相似，不羡平泉卉石并。
济上坐浅斋中丞半隐园二首·其一
作者：尹台
朝代：明

济上风烟接九河，中丞勋业此方多。不愁浚凿劳轩橇，长恐才贤负罻罗。白日林中瞻仗钺，青霄花下忆鸣珂。即知诏掌中台近，定许时从禁掖过。
济上坐浅斋中丞半隐园二首其二
作者：尹台
朝代：明
体裁：七言律诗

小结新亭半隐名，林园终日抱虚清。台中吏散鸟争聚，花外人稀鹤不惊。细水自生秋雨后，片霞恰映晚池明。桃源古朴还相似，不羡平泉卉石并。
浙二司会宴昭庆寺简古冲方伯二首
作者：尹台
朝代：明

香林并枉英寮驾，梵阁重登华省筵。雨过近郊纷龁马，晚凉高树乱鸣蝉。风前听笛疑凋柳，烟外传歌识采莲。绝胜湖山饶对酒，未妨痛醉拥归鞯。西湖杯酒招携日，北阙冠簪侍从年。久病为农虚岁月，旧游朝士各风烟。幸陪车马青林下，并接襟期白社边。潦倒吾生虚夙志，孤音政恐负朱弦。
浙二司会宴昭庆寺简古冲方伯二首·其一
作者：尹台
朝代：明

香林并枉英寮驾，梵阁重登华省筵。雨过近郊纷龁马，晚凉高树乱鸣蝉。风前听笛疑凋柳，烟外传歌识采莲。绝胜湖山饶对酒，未妨痛醉拥归鞯。
浙二司会宴昭庆寺简古冲方伯二首其二
作者：尹台
朝代：明
体裁：七言律诗

西湖杯酒招携日，北阙冠簪侍从年。久病为农虚岁月，旧游朝士各风烟。幸陪车马青林下，并接襟期白社边。潦倒吾生虚夙志，孤音政恐负朱弦。
浙藩紫薇堂燕集
作者：尹台
朝代：明

省署深堂坐竹虚，洒然秋雨集交疏。凉随舞叶林中堕，暑向歌筵盏底除。宋苑楼台空昔盛，元寮人物岂今如。欢娱况属豪华地，合遣群公色笑舒。
浙行台山石红梅甚奇酒中赋呈蒙泉
作者：尹台
朝代：明

太湖奇石紫杈枒，屈纽红梅万萼花。香扑冻帘浑舞雪，气烘晴院欲蒸霞。高唐神女酣丹幄，洛浦仙妃倚绛纱。便与暖云成异锦，共君裁赋颂春华。
涉汨罗水作
作者：尹台
朝代：明

路绕忠祠叹式微，草深昏国怨萋菲。江流似恋夫君至，山木疑怀公子归。渔父真能辞浊世，沧浪还可濯尘衣。秪怜一曲清湘水，不向西周抱渭矶。
淮南九日有怀寄宝应廖明府
作者：尹台
朝代：明
体裁：七言律诗

九日淮南系客舟，无边云雾蔽沧洲。万方多难孤尊对，千里辞家一剑留。木叶漫惊公子思，菊花聊慰旅人愁。长吟忽忆神仙令，目极飞凫天际头。
淮南九日有怀寄宝应廖明府
作者：尹台
朝代：明

九日淮南繫客舟，无边云雾蔽沧洲。万方多难孤尊对，千里辞家一剑留。木叶漫惊公子思，菊花聊慰旅人愁。长吟忽忆神仙令，目极飞凫天际头。
淳于髡墓
作者：尹台
朝代：明

叹息淳于叟，奇谈往籍留。操豚辞近狎，饮鹄辨真游。坏墓藏山曲，行人指道周。无由听炙輠，时鸟自啁啾。
湖上
作者：尹台
朝代：明

岸曲风烟霁短槎，水楼云日丽清沙。雨残乍袅新抽竹，春过犹存未落花。黑发何人能解绶，青山是处足为家。独怜无事渔竿侣，长卧沧波弄晚霞。
湘阴道中
作者：尹台
朝代：明

来往三湘遍，真成感倦游。烟开林影乱，日出鸟声稠。草木惊时变，光阴荡客愁。所思渺天未，不见祗离忧。
滕县道中
作者：尹台
朝代：明

滕阳三百里，大地捲沙霾。不辨春阳气，能胜旱暵哀。柳长伤碧乱，草涩阻青回。试问东蒙北，何山可剪莱。
漕师刘北华饮余下邳河邳守贺大夫同集
作者：尹台
朝代：明

楼船将军何雄豪，云艘千簇纷嗷嘈。扬帆立帜大河侧，将军呼集如猬毛。下邳城下开秋宴，州中太守同欢劝。未欣美酒破旧愁，且乐故人谐新面。哀丝急管沸灵鼍，醉看北斗倾天河。月光剑戟森相映，翠旗羽葆纷荡摩。为君痛饮还高吟，一觞一曲散冲襟。明朝挂席彭城去，相思河柳摇秋阴。
潞河别王民瞻舟中
作者：尹台
朝代：明

潞河三日维双楫，忽漫相逢得汝舟。闇闇风尘兼昼暝，辉辉霜日向人流。孤弦聊为离筵解，九折何妨壮轴游。况是汉廷恩筏宰，普天民力困诛求。
燕子矶
作者：尹台
朝代：明

燕子危矶俯帝城，高秋携眺独含情。云中双阙苍龙隐，天际孤洲白鸟明。放浪吾生元水石，栖迟微宦漫簪缨。忻逢胜地同淹赏，灯火归舆夜柝鸣。
王丰城惠顾山中作
作者：尹台
朝代：明

卧病沧江空复春，久将名姓混垂纶。山中泉石无新侣，天上风云有故人。岂意特烦青雀舫，萧然远访白菟巾。匡扶帝业须君辈，歌咏终归畎亩臣。
王岩潭太守以所刻诗访余读之有作
作者：尹台
朝代：明

青龄北苑看花日，白发南宫对酒年。四纪神交空海岳，三山仙路杳云烟。新篇招侣丹霞外，旧句怀人碧草边。少壮英游今几在，不知谁为听朱弦。
甘挥使膺二台奖檄
作者：尹台
朝代：明

淮镇初传走饷符，江台遽报奖贤书。云中魏尚才元赡，许下韩宏计或如。谋绩拟镌金虎券，转输不羡木牛车。新游衮衮绳前武，吾老菟裘望不虚。
用前韵简聂文蔚大司马
作者：尹台
朝代：明
体裁：七言律诗

夏胜初辞汉系年，冯唐那复宦情牵。青霄事业遗经在，白首功名治郡传。洛下久閒司马社，山中漫忆介推田。雅音寂寞饶新谱，清庙怜公朱瑟弦。
用前韵简聂文蔚大司马
作者：尹台
朝代：明

夏胜初辞汉繫年，冯唐那复宦情牵。青霄事业遗经在，白首功名治郡传。洛下久閒司马社，山中漫忆介推田。雅音寂寞饶新谱，清庙怜公朱瑟弦。
用韵柬应参政二首
作者：尹台
朝代：明

十月风霜在客舟，沙鸥犹戏水中洲。渐看洛下贤人起，敢恨周南太史留。今日朝廷谁四岳，野人巾履只孤丘。甘棠况荫江藩地，折羽宁怀弱鸟忧。客路相将济水舟，蒹葭杨柳亦汀洲。翛然剡曲孤航对，何羡山阳累日留。性僻常怀高士社，兴豪欲访羽人丘。须公事业酬明主，共拟长吟消百忧。
用韵柬应参政二首·其一
作者：尹台
朝代：明

十月风霜在客舟，沙鸥犹戏水中洲。渐看洛下贤人起，敢恨周南太史留。今日朝廷谁四岳，野人巾履只孤丘。甘棠况荫江藩地，折羽宁怀弱鸟忧。
用韵柬应参政二首其二
作者：尹台
朝代：明
体裁：七言律诗

客路相将济水舟，蒹葭杨柳亦汀洲。翛然剡曲孤航对，何羡山阳累日留。性僻常怀高士社，兴豪欲访羽人丘。须公事业酬明主，共拟长吟消百忧。
用韵答方湛一
作者：尹台
朝代：明

海内吾当愚者兄，元潭一笑得平生。六经谁作片言了，万古汝留双眼明。此去风尘弹赵铗，须倾江汉洗吴兵。干时学道随能事，我信安期不世情。
甲戌夏再过武林诸君招游西湖感兴二首
作者：尹台
朝代：明

一别西湖已廿年，旧游林壑异风烟。苏公堤上花存几，林逋宅前山自妍。半压荷湾犹舞袖，已残柳岸尚歌弦。兵戈忍使繁华破，今古清波漫画船。忆乘使传此经过，四十春风转绿荷。人世自更新宇搆，湖山不改旧岩阿。公孤祠院苍苔满，侯戚坟园紫蔓多。一笑共君成剧饮，平原曲沼竟如何。
甲戌夏再过武林诸君招游西湖感兴二首·其一
作者：尹台
朝代：明

一别西湖已廿年，旧游林壑异风烟。苏公堤上花存几，林逋宅前山自妍。半压荷湾犹舞袖，已残柳岸尚歌弦。兵戈忍使繁华破，今古清波漫画船。
甲戌夏再过武林诸君招游西湖感兴二首其二
作者：尹台
朝代：明
体裁：七言律诗

忆乘使传此经过，四十春风转绿荷。人世自更新宇搆，湖山不改旧岩阿。公孤祠院苍苔满，侯戚坟园紫蔓多。一笑共君成剧饮，平原曲沼竟如何。
留侯祠
作者：尹台
朝代：明

秦鹿突中原，六国分横骛。韩抵族先殪，子房蓄仇怒。千金购死士，破产不为顾。东见沧海君，髣髴平生故。潜椎博浪沙，乃中副车误。隐身仍侠游，索党咍穷捕。函谷气先夺，沙丘魄随仆。壮哉烈士谋，阔略驰雄步。搏秦虽云猝，智勇亦恢露。归来圮上游，神父识英孺。尚公足下履，遗我怀中素。元韬秘密画，一一潜指悟。出说隆准公，风云㸌景附。婴降积念抒，成立孱宗祚。喑呜扛鼎夫，六合恣残蠹。凭陵拔山气，嘘吐阪泉雾。笑纡垓下筹，立诋荥阳箸。战利三侯奔，业垂四海固。储皇挂矰缴，一语开荧妒。昂藏四老人，羽翼奋匡护。赤鼎既云奠，愿弃人间务。逃名托轻举，往蹑乔松屦。伟哉帝者师，邈矣人杰慕。古祠翳沙莽，云日荡回互。侧思千载人，精灵傥此聚。刘项迹已陈，黄绮逝安住。吾行悲所徂，呃吒徐淮暮。
留都迎景王驾并候谒陵次康太司空韵二首
作者：尹台
朝代：明

紫凤箫吹白玉京，遥欣缑驾降仙瀛。河山气拥菁茅社，日月光悬磐石明。春暖岸花迎羽卫，雨晴江草冒华英。神明帝胄同休历，伫迓璇衡丽正平。圣日重辉颁八方，中天玉几坐垂裳。朱维节引蛟鼍避，紫寝宫开龙虎翔。蕊录九传承祚永，萝图千纪应时昌。祥麟绂角瞻仁表，茂泽宜流江汉长。
留都迎景王驾并候谒陵次康太司空韵二首·其一
作者：尹台
朝代：明

紫凤箫吹白玉京，遥欣缑驾降仙瀛。河山气拥菁茅社，日月光悬磐石明。春暖岸花迎羽卫，雨晴江草冒华英。神明帝胄同休历，伫迓璇衡丽正平。
留都迎景王驾并候谒陵次康太司空韵二首其二
作者：尹台
朝代：明
体裁：七言律诗

圣日重辉颁八方，中天玉几坐垂裳。朱维节引蛟鼍避，紫寝宫开龙虎翔。蕊录九传承祚永，萝图千纪应时昌。祥麟绂角瞻仁表，茂泽宜流江汉长。
留馀堂诗
作者：尹台
朝代：明

留馀堂在碧川浔，绮构高开紫桂林。一自烟霞辞凤隐，几惊风雨动龙吟。窦公教擅庭贤盛，荀氏家承世德深。共羡石涓遗嗣矩，犹传宋语作心箴。
病后徐锦衣重招灯宴再用前韵二首
作者：尹台
朝代：明

华宵胜集阻春堂，绮宴重叨上客傍。妙舞百回临雾树，繁灯千簇出烟塘。仙人阁吐神藜燄，汉女珠摇水佩光。换席翻嫌寒漏促，欲教短夕向君长。醉吟北斗挂虚堂，起视明河绛阙傍。点座银花辉别馆，钩帘火树炫回塘。屏间雾隐三山色，槛外星浮一水光。拟共升平传乐事，笙歌齐庆帝年长。
病后徐锦衣重招灯宴再用前韵二首·其一
作者：尹台
朝代：明

华宵胜集阻春堂，绮宴重叨上客傍。妙舞百回临雾树，繁灯千簇出烟塘。仙人阁吐神藜燄，汉女珠摇水佩光。换席翻嫌寒漏促，欲教短夕向君长。
病后徐锦衣重招灯宴再用前韵二首其二
作者：尹台
朝代：明
体裁：七言律诗

醉吟北斗挂虚堂，起视明河绛阙傍。点座银花辉别馆，钩帘火树炫回塘。屏间雾隐三山色，槛外星浮一水光。拟共升平传乐事，笙歌齐庆帝年长。
癸亥之夏过休宁同宗川令尹程吴二友生游白岳二首
作者：尹台
朝代：明

万丈丹梯转碧霄，上清楼阁俯岧峣。閒将令尹青牛驾，共赴仙人白鹤招。兴结烟萝成绮搆，思传云鸟变箫韶。平生奇览无兹境，肯厌千峰杖舄遥。芙蓉玉削袅葱菁，锦磴千盘入窈冥。帝敕三姑辞宝辇，仙招五老戏瑶屏。中林谁指无媒径，上界元遗不死庭。欲向黄冠借幽榻，焚香趺坐了丹经。
癸亥之夏过休宁同宗川令尹程吴二友生游白岳二首·其一
作者：尹台
朝代：明

万丈丹梯转碧霄，上清楼阁俯岧峣。閒将令尹青牛驾，共赴仙人白鹤招。兴结烟萝成绮搆，思传云鸟变箫韶。平生奇览无兹境，肯厌千峰杖舄遥。
癸亥之夏过休宁同宗川令尹程吴二友生游白岳二首其二
作者：尹台
朝代：明
体裁：七言律诗

芙蓉玉削袅葱菁，锦磴千盘入窈冥。帝敕三姑辞宝辇，仙招五老戏瑶屏。中林谁指无媒径，上界元遗不死庭。欲向黄冠借幽榻，焚香趺坐了丹经。
登庐山天池寺
作者：尹台
朝代：明

匡庐秀出九江水，揽结天池翠几重。万壑云开青锦绣，千峰日照紫芙蓉。危林袅雾晴兼合，飞瀑垂虹断忽逢。北望长安忻在目，朝氛莫遣蔽高舂。
登毗庐阁同诸公
作者：尹台
朝代：明

落日千林散绮疏，含风孤磴袅层虚。吴天白雁春难至，朔塞黄云晚自嘘。万里龙庭悲画角，十年凤阁愧文裾。登临聊共蓬山侣，徙倚阑干兴一舒。
登泰岳二首
作者：尹台
朝代：明

峻岳高攒海甸标，霞光千里荡扶摇。为寻古帝登封迹，来赴真仙汗漫招。缥缈孤阴生大野，虚无灵气变丛霄。金绳玉检从谁问，独立高丘记往朝。夙忆名山北岸冠，天风海日振穹峦。金庭景倒三千界，玉栈云飞十八盘。九节自携青竹杖，三花谁扫碧霞坛。翛然下览众山小，矫首苍茫六合宽。
登泰岳二首·其一
作者：尹台
朝代：明

峻岳高攒海甸标，霞光千里荡扶摇。为寻古帝登封迹，来赴真仙汗漫招。缥缈孤阴生大野，虚无灵气变丛霄。金绳玉检从谁问，独立高丘记往朝。
登泰岳二首其二
作者：尹台
朝代：明
体裁：七言律诗

夙忆名山北岸冠，天风海日振穹峦。金庭景倒三千界，玉栈云飞十八盘。九节自携青竹杖，三花谁扫碧霞坛。翛然下览众山小，矫首苍茫六合宽。
白坡太守秋日招同诸君子游青原山寺用壁间韵二首
作者：尹台
朝代：明

病客新秋一破颜，秪园名刹旧青山。古池云定佛心住，幽谷鸟鸣人意关。长拟鹿裘安草卧，讵期熊轼对荆班。微吟醉倚林端阁，指点江湖千里间。矫首风尘暂息颜，出城车马动秋山。短桥明月底须待，虚谷白云殊未关。杖策每怀招隐士，投簪何意梦朝班。漫陪五马娱今宴，留咏青原曲水间。
白坡太守秋日招同诸君子游青原山寺用壁间韵二首·其一
作者：尹台
朝代：明

病客新秋一破颜，秪园名刹旧青山。古池云定佛心住，幽谷鸟鸣人意关。长拟鹿裘安草卧，讵期熊轼对荆班。微吟醉倚林端阁，指点江湖千里间。
白坡太守秋日招同诸君子游青原山寺用壁间韵二首其二
作者：尹台
朝代：明
体裁：七言律诗

矫首风尘暂息颜，出城车马动秋山。短桥明月底须待，虚谷白云殊未关。杖策每怀招隐士，投簪何意梦朝班。漫陪五马娱今宴，留咏青原曲水间。
白石子篇赠蔡子木出守衡州
作者：尹台
朝代：明

白石子，读书白石之山，自小放迹烟霞间。十八挟策于明主，万言入奏开天颜。飞腾咫尺绝霄汉，倏忽羽翰生尘寰。朅来通籍复几年，云情海思长翻然。奇文千篇富洒落，秀句一出争流传。鲸鲵抒鳞春涨外，雕鹗整翮秋飙前。顷欲摄衣寻五岳，却归鼓枻浮三川。三川回沿霅水曲，湖色山光媚幽独。千竹寒通抱瓮图，万树阴连架书屋。嵇康龙性岂易驯，陆机鸿才终谁局。著书满家人未知，好道穷年不惊俗。只今年才三十馀，飞腾事业夫何如。西昌贤声动禁匦，内河政迹闻公车。昨者银黄重绾结，赤芾南载垂双鱼。衡岳高高配朱鸟，万古南讹开化墟。帝遣侯邦代秩礼，握神长养司其舆。丈夫立身际奋扬，须挽大轴提天纲。为霖施泽霈八表，岂得一麾久炎方。火维诸宿丽明作，南极一星应寿昌。待君了却匡扶业，白石听歌南山章。
省中春思示孙宏诩二首
作者：尹台
朝代：明

省閒宴坐自虚超，闭阁春阴在柳条。懒以诗书酬白发，共谁事业振青霄。门稀车马心同水，家在云林梦亦樵。寄语旧山相狎侣，不教岩桂负先招。水榻经旬不扫尘，翛然隐几识天真。却观庄室虚无物，始信僚丸动有神。傍席禽鱼能悦性，映池桃李自交春。不将幻迹辞拘碍，何处堪安久病身。
省中春思示孙宏诩二首·其一
作者：尹台
朝代：明

省閒宴坐自虚超，闭阁春阴在柳条。懒以诗书酬白发，共谁事业振青霄。门稀车马心同水，家在云林梦亦樵。寄语旧山相狎侣，不教岩桂负先招。
省中春思示孙宏诩二首其二
作者：尹台
朝代：明
体裁：七言律诗

水榻经旬不扫尘，翛然隐几识天真。却观庄室虚无物，始信僚丸动有神。傍席禽鱼能悦性，映池桃李自交春。不将幻迹辞拘碍，何处堪安久病身。
石泉子歌
作者：尹台
朝代：明

忆昔读书西城寺，刘生手握青瑶字。言爱白附山中石上之飞泉，乞余为扫银河篇。剡溪雪藤刳作笺，皛如巫峡片云飘我前。长松荫寺昼不暑，虚堂放笔摇苍烟。顷刻高林动秋色，元气淋漓湿窗壁。千寻白练落疑见，九屏青屏寒似入。仙情一谢人间世，十年宫锦混泥滓。青鞋布袜不可从，玉阁金庭空游戏。手骖六龙扶九鸾，举颈遥望青玉坛。奔淙乱射怅泱漭，碧壑倒映思潺湲。归来仍觅西堂卧，松柏之苔人行破。沧洲客往绝诗筒，白社僧归虚禅坐。人生变化讵有常，看君绿鬓凋繁霜。余年四十亦衰久，涤毫对酒心茫洋。少时豪情今安在，抚卷歌诗神先改。匡庐瀑布梦徒期，衡岳水帘吟孰待。为君重赋石泉一长叹，安得白日高丘望远海。
砺峰公之陟南礼侍也余在金陵日引跂然迄左一觏兹余改北雍公入觐得觏无几复别去不能无慨然于中者作诗叙往用抒积思云耳
作者：尹台
朝代：明

久矣金扉载笔从，每嗟词赋擅雍容。那摇北固烟中旆，仍别西清雨外钟。柳曲樽罍经岁忆，花边笑语几时逢。蓬莱出入神仙地，目极天南綵雾重。
祗谒孔林二首
作者：尹台
朝代：明

罔极怀夫子，瞻思向墓林。寝宫寒日閟，隧路古云深。尚想奠楹梦，空传曳杖吟。斋心共蘋藻，聊以荐居歆。世远松楸换，神游剑履藏。秋阳无改暴，梁木自兴伤。报德崇千代，修禋暨百王。侧观孤桧色，遗慕窅难忘。
祗谒孔林二首·其一
作者：尹台
朝代：明

罔极怀夫子，瞻思向墓林。寝宫寒日閟，隧路古云深。尚想奠楹梦，空传曳杖吟。斋心共蘋藻，聊以荐居歆。
祗谒孔林二首其二
作者：尹台
朝代：明
体裁：五言律诗

世远松楸换，神游剑履藏。秋阳无改暴，梁木自兴伤。报德崇千代，修禋暨百王。侧观孤桧色，遗慕窅难忘。
秋怀
作者：尹台
朝代：明

蓟野秋交朔气深，渔阳上谷莽萧森。河关迥带烟尘色，海甸浑迷风雨阴。天远芙蓉难独采，露寒兰芷莫先侵。腐儒素食惭何补，草阁荆扉日夜心。
秋日同大司马张公少宗伯康公少司马石公振武营宴集二首
作者：尹台
朝代：明

振武新营禁苑开，河山佳气动蓬莱。洛中幸见周王制，江左谁当谢傅才。风定荷香浮几席，雨晴竹色净樽罍。百年胜会应难数，剑舞淹留未拟回。幕府亭偏暑气微，帝郊云物淡晴晖。虹边雨过秋阴断，鸟外烟横霁色归。岁月虚惊诸葛阵，风尘久化士衡衣。何时海上停征檄，白羽青林得自挥。
秋日同大司马张公少宗伯康公少司马石公振武营宴集二首·其一
作者：尹台
朝代：明

振武新营禁苑开，河山佳气动蓬莱。洛中幸见周王制，江左谁当谢傅才。风定荷香浮几席，雨晴竹色净樽罍。百年胜会应难数，剑舞淹留未拟回。
秋日同大司马张公少宗伯康公少司马石公振武营宴集二首其二
作者：尹台
朝代：明
体裁：七言律诗

幕府亭偏暑气微，帝郊云物淡晴晖。虹边雨过秋阴断，鸟外烟横霁色归。岁月虚惊诸葛阵，风尘久化士衡衣。何时海上停征檄，白羽青林得自挥。
秋日同诸讲友会社堂遂游梅田洞有作
作者：尹台
朝代：明

锦林寒叶洒新裘，石户高开少皞秋。遇过稷亭谈白马，贪依函谷驻青牛。中天秘室仙人隐，异代真符使者求。老幸歌游长此地，不知尘世隔丹丘。
秋日郊寺访客酌谈
作者：尹台
朝代：明

细雨城南寺，开尊对落晖。青山依幔入，黄叶映杯飞。野迥尘沙净，烟深草树微。林坳驻安马，取醉欲忘归。
秋风二章送杨进士赴守濮州
作者：尹台
朝代：明

袅袅秋风动，翩翩浮云征。游子去乡邑，万里翔帝京。幸被休嘉会，通籍践承明。所希颂榛楛，焉复顾柴荆。涔鱼呴纵水，枥马骧长缨。抱业久不试，积思徒怔营。皇皇戒夙命，中心忽若怦。起行观众宿，箕斗交参横。行矣厉迅往，雄剑方夜鸣。浮云不可极，秋风何飘扬。旧邑岂无念，游子志四方。结发慕谭讨，奋欲辅时康。一州委不理，安事万里彊。刊山必锻斧，涉水必搴梁。濡足获深济，胫胈瘃奚伤。岩岩鲁东郡，圣化浃难忘。姚墟载濮壤，妫泽同灵长。勉哉慎营慕，神氓其协详。
秋风二章送杨进士赴守濮州·其一
作者：尹台
朝代：明

袅袅秋风动，翩翩浮云征。游子去乡邑，万里翔帝京。幸被休嘉会，通籍践承明。所希颂榛楛，焉复顾柴荆。涔鱼呴纵水，枥马骧长缨。抱业久不试，积思徒怔营。皇皇戒夙命，中心忽若怦。起行观众宿，箕斗交参横。行矣厉迅往，雄剑方夜鸣。
秋风二章送杨进士赴守濮州其二
作者：尹台
朝代：明
体裁：古风

浮云不可极，秋风何飘扬。旧邑岂无念，游子志四方。结发慕谭讨，奋欲辅时康。一州委不理，安事万里彊。刊山必锻斧，涉水必搴梁。濡足获深济，胫胈瘃奚伤。岩岩鲁东郡，圣化浃难忘。姚墟载濮壤，妫泽同灵长。勉哉慎营慕，神氓其协详。
秦宫保封丘祠次王侍御二首
作者：尹台
朝代：明

临陴力掎垂围邑，破贼功辉画像祠。庭草润含春雨细，阶棠阴转夕阳迟。闾阎自此安周甸，父老谁忘睹汉仪。二十年前旗帜色，伤心空有野人知。风捲长河水作潮，尚思虎䩨飒金镳。艰危不假夷门节，汴洛真瞻马柱标。张相功名称益久，韩侯惠爱颂邳遥。观风赖有巡方使，为采覃怀白屋谣。
秦宫保封丘祠次王侍御二首·其一
作者：尹台
朝代：明

临陴力掎垂围邑，破贼功辉画像祠。庭草润含春雨细，阶棠阴转夕阳迟。闾阎自此安周甸，父老谁忘睹汉仪。二十年前旗帜色，伤心空有野人知。
秦宫保封丘祠次王侍御二首·其二
作者：尹台
朝代：明

风捲长河水作潮，尚思虎䩨飒金镳。艰危不假夷门节，汴洛真瞻马柱标。张相功名称益久，韩侯惠爱颂邳遥。观风赖有巡方使，为采覃怀白屋谣。
秦宫保封丘祠次王侍御二首其二
作者：尹台
朝代：明
体裁：七言律诗

风捲长河水作潮，尚思虎韔飒金镳。艰危不假夷门节，汴洛真瞻马柱标。张相功名称益久，韩侯惠爱颂邳遥。观风赖有巡方使，为采覃怀白屋谣。
移居二首
作者：尹台
朝代：明

鸬鹚溪水接通津，野屋萧疏未厌贫。风暖柳条浑弄色，雨晴花蕊不经春。何嫌近宅无三径，自喜端居少四邻。玩世幸容臣朔隐，底须陛楯老风尘。新成草阁称幽居，况有流泉溢暗渠。网客青虫能狎客，钩帘黄鸟解窥书。南山扣角歌堪放，北阙悬珂梦已疏。独忆美人蓬岛隔，无由江海讯双鱼。
移居二首·其一
作者：尹台
朝代：明

鸬鹚溪水接通津，野屋萧疏未厌贫。风暖柳条浑弄色，雨晴花蕊不经春。何嫌近宅无三径，自喜端居少四邻。玩世幸容臣朔隐，底须陛楯老风尘。
移居二首其二
作者：尹台
朝代：明
体裁：七言律诗

新成草阁称幽居，况有流泉溢暗渠。网客青虫能狎客，钩帘黄鸟解窥书。南山扣角歌堪放，北阙悬珂梦已疏。独忆美人蓬岛隔，无由江海讯双鱼。
移居西巷次宗弟员外德卿
作者：尹台
朝代：明

绮阁朱楼烂九衢，门开曲巷自回纡。短椽聊足此中寄，广厦能忘天下须。玩世漫依金闼隐，懒朝真怯玉墀趋。他年倘使元文就，别觅扬雄宅一区。
章华宫
作者：尹台
朝代：明

我行鬻熊国，南出鄢郢中。平原豁千里，始见荆地雄。下车访古迹，遂吊章华宫。长堤亘阡术，坏道纷科蓬。平陆衍四布，禾黍何芃芃。宫垣出颓址，髣髴辨峞崇。瓦甓乱交错，草树亦兼蒙。惟昔楚全盛，伯业何赫隆。衣冠觐华夏，盟会专朝同。扬戈指天表，威力奔夷戎。灵王席强大，侈冒心无穷。逞力窥周鼎，贪田夺郑封。畋游思土木，及此章华功。增台累百尺，开檄延八风。雕题与绮坫，出入神鬼工。侈纵荒射猎，翠豹腾三鬉。既盛宇甍丽，亦骤车徒攻。民罢怨有集，乾溪祸始讧。成败理所召，自作夫谁恫。君看兹宫土，千古啼寒虫。
竹枝词四首题陈侯东华送别图
作者：尹台
朝代：明

东华晓日照江楼，冠盖云屯拥画舟。借问南阳诸父老，谁能挽取旧岑侯。蓼花新涨动孤城，千尺虹梁截岸横。欲系仙帆无那远，中流箫鼓望双旌。三年为政似君无，人道莱芜釜有鱼。留得家携青色犊，升朝自驾旧来车。竹枝词和古桐乡，去思浑牵江水长。遥忆东华松独倚，残株犹足比甘棠。
竹枝词四首题陈侯东华送别图·其一
作者：尹台
朝代：明

东华晓日照江楼，冠盖云屯拥画舟。借问南阳诸父老，谁能挽取旧岑侯。
竹枝词四首题陈侯东华送别图·其三
作者：尹台
朝代：明

三年为政似君无，人道莱芜釜有鱼。留得家携青色犊，升朝自驾旧来车。
竹枝词四首题陈侯东华送别图·其二
作者：尹台
朝代：明

蓼花新涨动孤城，千尺虹梁截岸横。欲系仙帆无那远，中流箫鼓望双旌。
竹枝词四首题陈侯东华送别图·其四
作者：尹台
朝代：明

竹枝词和古桐乡，去思浑牵江水长。遥忆东华松独倚，残株犹足比甘棠。
答允宁太史
作者：尹台
朝代：明

自古秦中才不乏，怜君藻思更无如。鸿都文学先经术，太史名风首计书。芸帙尔翻唐秘阁，菟裘吾慕楚遗墟。异时雠校成天禄，定睹藜光下碧虚。
答刘敏卿文学
作者：尹台
朝代：明

忆昔词垣忝近臣，六箴惭未献丹宸。敢期釐室移前席，虚拟探环是后身。老我欣欣依旧业，诸公衮衮抗清尘。枌榆社里閒相过，不羡东西南北人。
答姚秀才
作者：尹台
朝代：明
体裁：七言律诗

幽栖卧病乌皮几，留客小堂文行尊。久以宦游縻岁月，每于春至忆乡园。南宫地切铜龙署，北斗城高金马门。一出枫宸惊十载，江湖云气自朝昏。
答姚秀才
作者：尹台
朝代：明

幽栖卧病乌皮几，留客小堂文行尊。久以宦游縻岁月，每於春至忆乡园。南宫地切铜龙署，北斗城高金马门。一出枫宸惊十载，江湖云气自朝昏。
答张主政镗赠别之作
作者：尹台
朝代：明

乞归忻荷帝纶颁，作赋何须效子山。耕陇自看新犊长，钓船时引旧鸥还。惠庄谈辨六经外，臧谷功名一笑间。老矣无心问谁是，曳藜聊共片云閒。
答石城奉常六十自述之作四首
作者：尹台
朝代：明

枢副中年已弃官，步兵长放酒杯宽。从知黼阁持衡贵，未换绳床隐几安。何地不宜扶老杖，几人能贱进贤冠。输君密罢任公钓，閒戏珊瑚碧海竿。白发怀人思不禁，旧游朝士不抽簪。夷门谁引侯生辔，洛市徒誇季子金。天远兰丛翳浚谷，岁残木叶下空林。后凋松柏知能耐，暗阅风光若处深。盈虚久向樽罍失，来往兼于杖履轻。白傅自耽香社好，王丞况筑辋川成。身辞北阙朋游少，家傍南山语笑清。见说餐霞曾受诀，夙心元与赤松盟。庭交杂蕊垂新锦，户荫疏榆点细钱。杜老诗篇浑遣兴，尚生婚嫁秪随缘。东征校尉愁蛮瘴，北伐嫖姚畏虏烟。老去高阳厌奇画，不妨长共酒徒眠。
答石城奉常六十自述之作四首·其一
作者：尹台
朝代：明

枢副中年已弃官，步兵长放酒杯宽。从知黼阁持衡贵，未换绳床隐几安。何地不宜扶老杖，几人能贱进贤冠。输君密罢任公钓，閒戏珊瑚碧海竿。
答石城奉常六十自述之作四首其三
作者：尹台
朝代：明
体裁：七言律诗

盈虚久向樽罍失，来往兼于杖履轻。白傅自耽香社好，王丞况筑辋川成。身辞北阙朋游少，家傍南山语笑清。见说餐霞曾受诀，夙心元与赤松盟。
答石城奉常六十自述之作四首其二
作者：尹台
朝代：明
体裁：七言律诗

白发怀人思不禁，旧游朝士不抽簪。夷门谁引侯生辔，洛市徒誇季子金。天远兰丛翳浚谷，岁残木叶下空林。后凋松柏知能耐，暗阅风光若处深。
答石城奉常六十自述之作四首其四
作者：尹台
朝代：明
体裁：七言律诗

庭交杂蕊垂新锦，户荫疏榆点细钱。杜老诗篇浑遣兴，尚生婚嫁秪随缘。东征校尉愁蛮瘴，北伐嫖姚畏虏烟。老去高阳厌奇画，不妨长共酒徒眠。
紫薇堂山石燕峰岳伯索题
作者：尹台
朝代：明

突兀三峰省后开，背林幽阁转孤台。却疑华室中天隐，翻讶秦梁跨海来。谷黑得无霾虎豹，崖敧莫遣挂风雷。虚窗竟日珠帘捲，咫尺秋云万里回。
紫金双寿卷诗
作者：尹台
朝代：明

峨眉标西极，秀色横高天。紫金亘其麓，万古交云烟。伊昔青牛老，流沙逝翩翩。入蜀自何岁，名山恣历缘。飞升事已远，丹室空今传。周翁挺奇秉，兹山降灵筌。服食苦乡气，千载旷一还。阿媪亦遐器，抱神并娟绵。朗然秋水瞳，盼视麻姑仙。生子孕奇淑，振世称名贤。磊砢圭璋特，清庙丽朱笾。何殊魏华存，二允显晋年。介龄既同永，膺祉畴尔先。邈矣嘉平颂，申此黄泽篇。
累石
作者：尹台
朝代：明

累石南纡一径微，群山回合突成围。渚云淰淰初凝旆，江雨冥冥忽在衣。唤侣渔舟仍独泛，趁人沙鸟故高飞。平生疏豁真成性，散发惟便旧钓矶。
罗宫赞达夫惠寄移居之作次答四首
作者：尹台
朝代：明

一丘暂遂中林卧，数亩还成僻地居。可爱泉声流户近，时看云气动窗虚。川原栗里怜相似，风俗鹿门叹未如。庞老陶公今寂寞，拟将身事寄农书。久辞禁籍寻耕陇，莫问仙闱锁秘居。独抱遗经惭究始，有怀往代恐成虚。并飞野鹳元相引，数至浮鸥底自如。人意且忻谐物性，未妨终日偃琴书。古道欲追谁可访，今生长恨不同居。烟云莲洞青春静，花鸟桐皋白日虚。晚接襟怀知茂叔，早惭词赋慕相如。向披尺素传云鲤，闭户曾闻息著书。已谢荣名甘草茹，真成幽迹抗林居。御风列子泠然善，隐几南綦㗳尔虚。秪笑儒流遗自性，竟从禅谛觅真如。玄珠象罔迷求索，始悟斲轮欲弃书。
罗宫赞达夫惠寄移居之作次答四首·其一
作者：尹台
朝代：明

一丘暂遂中林卧，数亩还成僻地居。可爱泉声流户近，时看云气动窗虚。川原栗里怜相似，风俗鹿门叹未如。庞老陶公今寂寞，拟将身事寄农书。
罗宫赞达夫惠寄移居之作次答四首其三
作者：尹台
朝代：明
体裁：七言律诗

古道欲追谁可访，今生长恨不同居。烟云莲洞青春静，花鸟桐皋白日虚。晚接襟怀知茂叔，早惭词赋慕相如。向披尺素传云鲤，闭户曾闻息著书。
罗宫赞达夫惠寄移居之作次答四首其二
作者：尹台
朝代：明
体裁：七言律诗

久辞禁籍寻耕陇，莫问仙闱锁秘居。独抱遗经惭究始，有怀往代恐成虚。并飞野鹳元相引，数至浮鸥底自如。人意且忻谐物性，未妨终日偃琴书。
罗宫赞达夫惠寄移居之作次答四首其四
作者：尹台
朝代：明
体裁：七言律诗

已谢荣名甘草茹，真成幽迹抗林居。御风列子泠然善，隐几南綦㗳尔虚。秪笑儒流遗自性，竟从禅谛觅真如。玄珠象罔迷求索，始悟斲轮欲弃书。
羊侯祠
作者：尹台
朝代：明

叔子晋仁人，政乃郑侨似。和邻敌止侵，戢境民安理。祠比召南棠，颂流汉曲水。千秋岘首碑，泪堕襄人士。
腊一日雪
作者：尹台
朝代：明

腊月一日寒色异，同云四霈雪纷侵。咆林豺虎骄应减，入地螟蝗定几深。白日八埏浑一象，玄冰九泽冱成阴。故山梅柳垂垂发，折赠谁遗寄远心。
腊廿日恭上大行皇太后册谥遇雪
作者：尹台
朝代：明

西掖仪成引白麻，诏传急雪忽飘花。色摇三殿金觚静，影逐千官缟带斜。翻讶玉霄行羽旆，暗悲瑶海断仙车。莫令孝笋重抽土，更使宸衷恸物华。
自大茅宫入上下二宫缅然有怀仙之感书似句樊令及文学胡子
作者：尹台
朝代：明

大茅西下华阳路，石磴幽花好自开。令尹青牛何处觅，仙人白鹄几时来。星文半夜垂银阙，云气中天捧玉台。千古骑龙谣独忆，欲从沧海问蓬莱。
自彭城入沛书感录似张元敬水部并寄周允文提学
作者：尹台
朝代：明

余帆北指沛公乡，矫首彭城在夕阳。击筑久无秦子弟，歌风今有汉篇章。千年往事河山改，万里秋归草木苍。井邑萧条徒极目，可堪赤甸比遐荒。
至郢同乡三臬使集宴因赠
作者：尹台
朝代：明

名藩臬使三贤并，藉甚吾邦昔见稀。独夜繁灯张馆宴，清秋凉雾拂仙帏。文昌象纬通南斗，执法星芒切太微。持轴愿看公等入，早令皇治迈垂衣。
舟中别用均学士有怀
作者：尹台
朝代：明

南省几伤道阻长，西清一别秪相望。何期苕水朱弦思，并入松陵白雪章。千里神交劳远忆，十年儤直感同行。故情杯酒应难述，此日怀君意可忘。
舟发桃源闻赵柱史至不果作寄一首
作者：尹台
朝代：明

方舟缆大河，三日风务昏。今晨适启曙，屏翳簸天门。旭日射蓬牖，惊涛铩怒奔。我枻快一鼓，楫夫气腾掀。河西岸逦迤，人语忽叫暄。传呼玉节至，去帆纷云屯。伫立望烟渚，心同飞鸟翻。终然不我觏，引晀神空骞。徐沛几程隔，使我叹川原。相思比秋草，历乱中烦冤。
舟晴
作者：尹台
朝代：明

晚日斜光淡自舒，三湘秋色映船虚。天开众岫晴依幔，浪袅孤云影在书。得食空怜阳渚雁，藏身欲钓洞庭鱼。回帆侧指朱陵近，绝壁长林拟坐予。
舟次汶河水部李古容君枉访因招集池亭有作
作者：尹台
朝代：明

钜野冬寒独客舟，霜天乌几对长洲。忻承水部高轩过，忽为池亭竟日留。江海喜通秦职贡，烟霞归问楚林丘。丈人才力原兼济，宴笑知怀天下忧。
舟病逢圣寿节有感
作者：尹台
朝代：明

忆昨兹辰供奉班，五更华盖侍龙颜。朝衣步共炉烟转，舞佩声随扇影还。柳底鸣銮回御辇，花边贡马簇天闲。只今卧病湮河曲，梦绕鹓行霄汉间。
艾陵沈侯夙有里南石洞之约许行日践之诗以代招
作者：尹台
朝代：明

一鹤仙亭久著名，双凫汉殿报长征。沙村车马得无竞，石洞烟霞空复情。背壁丹芝含晚媚，入山瑶草发冬荣。洪涛锦席飞千里，转眺诸峰邈紫清。
芝林诗
作者：尹台
朝代：明

毗山秀挺芝煌煌，千林气吐云雾苍。绮皓出安鸿鹄计，商岩长咏凤鸟章。金茎夜渍三危润，玉菌朝含五曜光。不用仙经篆图牒，硎山霅水纷流祥。
范兖州出送济南上留别
作者：尹台
朝代：明

许身空自比南金，未报清朝愧陆沉。出处龙蛇谁定迹，去留天地亦何心。高贤能解孤悬榻，旧客那伤变徵音。回眺浮云千里色，漫弹雄剑助哀吟。
荆州明月楼歌酒中作
作者：尹台
朝代：明

城上明月楼长在，楼中明月应不改。古人风流今已空，今人徒悲古人代。古人今人已如此，人生富贵何用尔。不见武昌长啸者，昔之征南今已矣。嫦娥餐药奔青天，广寒枉守玉兔眠。古人有酒不解醉，今人空卧黄垆泉。明月对我莫相违，楼中为吐银蟾辉。但使朱缗长得酒，玄髦从化霜茎飞。山中故人多酒徒，明月为我相过无。解拌紫绶辞金马，饶换青丝提玉壶。
荆州秋夜
作者：尹台
朝代：明

卧病荆南伤客心，井梧埤竹助萧森。开窗忽见昏星变，隐几遥悲序火沉。南忆佳人香雾远，北招仙侣綵云深。萱花棣萼秋虚映，吟倚孤亭思不禁。
萃胜楼追和东廓先生二首
作者：尹台
朝代：明

白首寻春若处深，青山此地且投簪。悠然独立川云际，自得一村鱼鸟心。乍集童冠思拟胜，相宣金石感同音。请看不舍如斯者，尺璧宁将抵寸阴。古树深溪相对清，晓踰孤阁玩虚明。数圈谁泄图书秘，万古元储河洛精。寂寂朱弦怜辍响，嘤嘤黄鸟悦求声。新知自振风鹏力，可使扶摇易息程。
萃胜楼追和东廓先生二首·其一
作者：尹台
朝代：明

白首寻春若处深，青山此地且投簪。悠然独立川云际，自得一村鱼鸟心。乍集童冠思拟胜，相宣金石感同音。请看不舍如斯者，尺璧宁将抵寸阴。
萃胜楼追和东廓先生二首其二
作者：尹台
朝代：明
体裁：七言律诗

古树深溪相对清，晓踰孤阁玩虚明。数圈谁泄图书秘，万古元储河洛精。寂寂朱弦怜辍响，嘤嘤黄鸟悦求声。新知自振风鹏力，可使扶摇易息程。
蒙泉
作者：尹台
朝代：明

昔人居蒙下，而我观蒙泉。髣髴濠梁意，坐啸挹潺湲。圣功求始达，混混叹逝川。荒言舛不中，胡为恣流传。泉显因谁者，千秋陆子贤。其人久已没，吾怀孰寄宣。
蕲水李居士承芳余先世故交也往余过其邑迫行不及一访兹辱遣介二子不远数千里谒余白下因归作此寄焉
作者：尹台
朝代：明

四世通家几阅年，吴山楚水邈风烟。却惭间岁双旌过，不及中林半刺传。二妙喜看承鲤学，三湘遥此寄鸾笺。何时独鼓洞庭楫，径访云巢赤岸边。
藕花居
作者：尹台
朝代：明

藕花亭子好，乃在水中央。万树菩提色，千池菡萏香。綵云流绮幄，珠雨散瑶房。此际江妃曲，应遗汉水璜。
虞塘晓发二首
作者：尹台
朝代：明

绝岭朝霾云气霏，日高林际始含晖。层萝窈窕闻鸡犬，知有人家在翠微。径石杈枒走乱流，颠敧古木亦相樛。危峰仄叠几千转，缥缈惟看白雾浮。
虞塘晓发二首·其一
作者：尹台
朝代：明

绝岭朝霾云气霏，日高林际始含晖。层萝窈窕闻鸡犬，知有人家在翠微。
虞塘晓发二首其二
作者：尹台
朝代：明
体裁：七言绝句

径石杈枒走乱流，颠敧古木亦相樛。危峰仄叠几千转，缥缈惟看白雾浮。
衡岳高年卷寿李给事珊祖八十
作者：尹台
朝代：明

白发苍颜混紫冥，芙蓉天柱玩葱青。几看日月悬芝巘，长啸烟霞动草亭。岳侧合题高士社，天南宜应老人星。古今八十元称少，况见闻孙扬帝庭。
衡州雁峰寺宴集
作者：尹台
朝代：明

衡阳七十二峰开，雁入南天向此回。吴楚山盘朱鸟出，蒸湘水蹴白龙来。僧车自演昙花宇，佛座长尊法树台。五岳尚牵婚嫁在，暂将豪兴托深杯。
衢州大雨涨作
作者：尹台
朝代：明

首夏三衢诸涨发，西安县前江可怜。乱流涌树忽失岸，高浪捲花时近船。大地且忧及昏垫，巨川欲济那洄沿。便应即此乘虚筏，径访群仙赤峤边。
西昌别陈子虚符卿
作者：尹台
朝代：明

肝胆平生问几投，夫君高谊故无俦。堪怜紫阁同归日，竟混青门大隐流。身世风尘双短剑，行藏江海一虚舟。时清凤鸟嗟罗罻，白发商歌起远愁。
西河
作者：尹台
朝代：明

西河日夜羽书驰，直北风烟尽虏陲。列校岂屯秦斥隧，诸边虚绕汉旌旗。休思骠骑封狼日，恐逼单于祭马时。闻道凶门推毂少，翩翩纨裤拥新麾。
西湖次韵二首
作者：尹台
朝代：明

四月过新雨，西湖罗绮春。荷花娇绿水，妒杀采莲人。歌筵长白日，舞袖亦青春。试看西湖上，能游有几人。
西湖次韵二首·其一
作者：尹台
朝代：明

四月过新雨，西湖罗绮春。荷花娇绿水，妒杀采莲人。
西湖次韵二首其二
作者：尹台
朝代：明
体裁：五言绝句

歌筵长白日，舞袖亦青春。试看西湖上，能游有几人。
西苑春晴
作者：尹台
朝代：明

暖气先浮太液舟，晴光渐度上阳楼。蚕宫雨霁桑犹稚，谷社烟和草乍柔。地静云霞依御宿，春深鱼鸟迟宸游。豳歌逸训传丰镐，丽日长瞻圣藻流。
见山
作者：尹台
朝代：明

幽人昔解绶，草阁赋归来。嗒尔帘栊启，悠然烟雾开。晴光分径竹，晓色下阶苔。不尽东篱意，千岩秋气回。
观法象诸岩下眺平麓得石丘隐丛莽中奇甚因命仆夫除秽同周帅取酒酹山神署其名曰岝崿丘移席再宴艮斋旧馆友也
作者：尹台
朝代：明

岝崿一丘七洞连，崛奇千古霾云烟。旋驱厮隶斸荒蔓，即为将军排好筵。突兀诸峰云际出，扶疏众树席中穿。画图焉得王丞手，胜事长令百代传。
观音岩寺阁
作者：尹台
朝代：明

危岩曲磴袅云端，峻阁穹林互郁盘。寺暝虎闻啼绝壁，江晴蛟出舞回湍。群公燕暇聊今集，四海登临此壮观。忽忆天兵南伐日，舟师几出定波澜。
谒南岳庙
作者：尹台
朝代：明

畴昔抱微尚，五岳志窥寻。絷身清切禁，安得谐夙心。恭承帝嘉命，群藩展玉琛。炎方鬯历访，因获散冲襟。遂越三湘浦，亦涉衡阳浔。驾言谒灵岳，清斋秉严忱。霾阴豁幽巘，朝景耀阳林。长松三十里，夹阔摇疏森。微飙下曲崦，萧飒竽籁吟。危阙耸霄汉，朱碧澄堂阴。群峰俨翔会，紫翠纷升沉。圣人握元化，峙流序高深。皇皇朱鸟祀，秩礼崇古今。惟德理南讹，长养参调斟。再拜盼庭庑，肃穆怀居歆。
谒唐太史应德陈桥庄二首
作者：尹台
朝代：明

一入陈桥棹即迷，深源何异武陵溪。支离未厌壶丘病，寂寞仍耽颍水栖。旧剑床头长缑蒯，新书案侧欲嘘藜。微言更及玄筌理，不记参横晚日西。几岁风尘海甸昏，如公那得独衡门。焚鱼学士迹空秘，衣白山人礼自尊。桂树攀援聊赋隐，桃花开落竟忘言。英雄出处元无定，不见南阳与渭村。
谒唐太史应德陈桥庄二首·其一
作者：尹台
朝代：明

一入陈桥棹即迷，深源何异武陵溪。支离未厌壶丘病，寂寞仍耽颍水栖。旧剑床头长缑蒯，新书案侧欲嘘藜。微言更及玄筌理，不记参横晚日西。
谒唐太史应德陈桥庄二首其二
作者：尹台
朝代：明
体裁：七言律诗

几岁风尘海甸昏，如公那得独衡门。焚鱼学士迹空秘，衣白山人礼自尊。桂树攀援聊赋隐，桃花开落竟忘言。英雄出处元无定，不见南阳与渭村。
谢王宗伯春堂夜集之作
作者：尹台
朝代：明

澶渊往岁方龙卧，四海秋霖剧望同。忆读昌言思仲统，几传蜀政识文翁。风灯展席寒相藉，雪院论文思不穷。山甫藻才终补衮，君王神圣比重瞳。
谭秀才归茶乡将过金陵往讯龙湖公诗以述赠
作者：尹台
朝代：明

苍然百里山，黄雩抱月水。逦迤入茶乡，崒立千峰起。维南表衡岳，朱鸟跋其趾。洣湘荡交流，秀美蔚兹峙。中产豪俊人，经纶奋天纪。往往垂盛业，清芬振当世。谭生何激昂，家声袭膴仕。诗书耀闬闾，钟鼎谢绍嗣。一经老不售，耻曳王侯履。青衫三十年，萧索困蓬里。朅来提残箧，行歌燕京市。骐驎不受緤，湛卢空在鞞。圜桥辞罄折，棘寺暂徙倚。迩将反旧庐，舟楫问河涘。复欲履新屩，东南访奇诡。金陵皇祖基，枢垣奠书轨。神京列众英，冠裳何济济。尔乡太宰公，余也门下士。尔今往致讯，述余私诵拟。良才出有须，国事望章揆。三阶孰正平，万方注忧喜。道宁管萧同，绩必夔龙似。巨镛破哇昏，高楝㮹颠圮。古来君臣契，夹辅茂先治。力岂陈列求，术乃平居视。大贤沛虬霖，小夫怀骥尾。余也偃蹇人，素业惭树砥。那因歌子行，长言肆纷哆。子乎慎勖修，茶乡振未已。
谷日观小园梅竹次彭秀才庠二首
作者：尹台
朝代：明

试探园林春几许，酷怜梅蕊故先知。看临小阁遥思汝，折向寒篱欲寄谁。天远微吟聊独狎，雨残香梦亦多时。未忘水部扬州兴，苦忆仙郎回凤池。数竹经冬青不乱，高枝自可宿鸾凰。那无求仲同幽径，喜有王猷共野堂。翠袖天寒愁自倚，黄陵道远怅谁将。七贤六逸豪游地，矫首长云思杳茫。
谷日观小园梅竹次彭秀才庠二首·其一
作者：尹台
朝代：明

试探园林春几许，酷怜梅蕊故先知。看临小阁遥思汝，折向寒篱欲寄谁。天远微吟聊独狎，雨残香梦亦多时。未忘水部扬州兴，苦忆仙郎回凤池。
谷日观小园梅竹次彭秀才庠二首其二
作者：尹台
朝代：明
体裁：七言律诗

数竹经冬青不乱，高枝自可宿鸾凰。那无求仲同幽径，喜有王猷共野堂。翠袖天寒愁自倚，黄陵道远怅谁将。七贤六逸豪游地，矫首长云思杳茫。
贞烈祠二章
作者：尹台
朝代：明

鼎移谁不污风尘，一妇临危独陨身。生誓丹心宁负义，死凭碧血与传神。八砖祠庙高天近，千仞宫墙皦日新。今古烈名畴拟并，千山嵊岭对嶙峋。痛哭中原二百州，东南降帜忍包羞。勤王八族兵先殪，死贼一门妇可留。伏腊贞魂长礼殿，江山遗恨漫旃裘。天常未向中闺绝，正气吾邦昔所流。
贞烈祠二章·其一
作者：尹台
朝代：明

鼎移谁不污风尘，一妇临危独陨身。生誓丹心宁负义，死凭碧血与传神。八砖祠庙高天近，千仞宫墙皦日新。今古烈名畴拟并，千山嵊岭对嶙峋。
贞烈祠二章其二
作者：尹台
朝代：明
体裁：七言律诗

痛哭中原二百州，东南降帜忍包羞。勤王八族兵先殪，死贼一门妇可留。伏腊贞魂长礼殿，江山遗恨漫旃裘。天常未向中闺绝，正气吾邦昔所流。
资阳潭石矶特奇怪艮斋赵使君招宴即席二首
作者：尹台
朝代：明

独柱支撑何大奇，资潭回抱迥逶迤。林悬石阁飞梁袅，径折峰亭曲栈垂。四海登游无此地，百年谈笑几今时。不妨扶醉留歌舞，并接凉蟾倒玉卮。百丈孤矶耸碧涛，熊幡鸟旆此招邀。岩倾讶俯鼋鼍窟，石出疑横乌鹊桥。坐久玉绳当户落，酒残银汉向杯摇。欲因霞岛辞朱绂，长挟飞仙倚凤箫。
资阳潭石矶特奇怪艮斋赵使君招宴即席二首·其一
作者：尹台
朝代：明

独柱支撑何大奇，资潭回抱迥逶迤。林悬石阁飞梁袅，径折峰亭曲栈垂。四海登游无此地，百年谈笑几今时。不妨扶醉留歌舞，并接凉蟾倒玉卮。
资阳潭石矶特奇怪艮斋赵使君招宴即席二首其二
作者：尹台
朝代：明
体裁：七言律诗

百丈孤矶耸碧涛，熊幡鸟旆此招邀。岩倾讶俯鼋鼍窟，石出疑横乌鹊桥。坐久玉绳当户落，酒残银汉向杯摇。欲因霞岛辞朱绂，长挟飞仙倚凤箫。
赋得秋菊有佳色
作者：尹台
朝代：明

天然空众色，爱此时菊妍。祗托幽人好，肯期俗士怜。露英驻摇落，霜节抱贞坚。饱洁餐宜对，挹清席可前。危姿风下整，素影月中传。遥诵浔阳句，高慕义熙年。
赋得钱塘潮送王缮部赴浙江分司
作者：尹台
朝代：明

燕京八月风呼号，枯桑古柳纷飘摇。茫然送客感秋思，万里忽忆钱塘潮。钱塘潮势秋中盛，家家看潮箫鼓竞。星向海门转玉衡，月当天峤悬冰镜。冰镜玉衡寒荡摩，江光潮气横天河。空迎登丘望远海，安得挂席浮长波。羡君白舫乘秋风，南眺钱塘烟雾中。想归帝阙誇奇览，定赋观潮大海东。
赠万鹿园总戎
作者：尹台
朝代：明

将军玉节控神州，百万牙兵听唱筹。树下屯操班虎旅，河边抗射列熊侯。晋卿礼乐嗟谁似，汉将壶歌羡自由。借问三陲交羽檄，可能谈笑代先谋。
赠和杨太史用孙宗伯韵
作者：尹台
朝代：明

昔年曾谒大茅君，清梦长依白鹄群。此去缑笙霞外待，相将剡棹雪中分。汳泉碧草生春雨，建业青山隔暮云。为恨相思不相见，因风好遣尺书闻。
赠张使君佥宪闽中
作者：尹台
朝代：明

长安冠履集如云，风尘中识张使君。牙校双鞚雕玉勒，马上揖鞭见颜色。翩然顾我苑西庐，倾情倒意无所惜。君本金陵贵公子，论交早结天下士。学士声华在禁林，中丞风采振邦纪。祖先父后何显荣，君也有身期自致。朅来献策复几年，龙剑郁盘斗间气。聊抒旧学试郎官，忽都新章荐司隶。锦衣贵人嘘雷电，当朝气势谁不羡。君持三尺坐幕庭，指击腰间推豪健。丈夫跻仕当雄俊，况今执法名逾峻。绣斧未经闽蟜舄，霜鞯已拂燕台骏。燕台闽峤通武夷，青溪九曲流葳蕤。幔亭玉女袅相柱，桂壑芝岩纷蔽亏。怜君标格迥凡俗，叹君美才堪钧轴。高情云海自潇疏，长志簪缨岂束缚。待成功业报天朝，相期汗漫招黄鹄。
赠怀虚山人归永嘉
作者：尹台
朝代：明

东瓯有逸士，被褐怀英玉。森然抗风翎，不受樊笼局。放情云海间，高举随黄鹄。朅来金陵游，素书开一束。手抉岐俞秘，遗我长生录。言人气孔神，虚养存缘督。周瀰八埏中，摄守仅秭粟。吾生讵有涯，寄形劳亭毒。所贵四大身，不苦六尘触。感君指导意，万累轻蜎蠋。愿蹑无穷门，荡志扶桑浴。去矣行别君，期闻阆风曲。
赠汪君得冠服诗
作者：尹台
朝代：明

买断清溪十里浔，结庐长占古潭阴。共誇卓氏车僮盛，何似朱公计策深。白发冠簪新宠数，青春桃李旧家林。悬知谢却樊笼绊，翠壁丹梯从尔寻。
赠郑节推二首
作者：尹台
朝代：明

使君节旆惊初顾，野老冠裳讶倒将。敢以凿坏辞世混，聊因抱灌托机忘。青蝇久向林皋失，黄鹄终飞天汉长。共说郑卿怜汲孺，未妨樽酒狎沧浪。三鳣早兆知先应，双鲤忽传问所如。江上未追元礼棹，山中空策少游车。芙蓉秋老芳谁采，鸿雁天高影自疏。欲赠夫君千里道，翻持杂佩渺愁予。
赠郑节推二首·其一
作者：尹台
朝代：明

使君节旆惊初顾，野老冠裳讶倒将。敢以凿坏辞世混，聊因抱灌托机忘。青蝇久向林皋失，黄鹄终飞天汉长。共说郑卿怜汲孺，未妨樽酒狎沧浪。
赠郑节推二首其二
作者：尹台
朝代：明
体裁：七言律诗

三鳣早兆知先应，双鲤忽传问所如。江上未追元礼棹，山中空策少游车。芙蓉秋老芳谁采，鸿雁天高影自疏。欲赠夫君千里道，翻持杂佩渺愁予。
赠都阃督漕北征
作者：尹台
朝代：明

旧帐江城虎旅分，新符水饷飒千军。旌旗自动鱼龙影，部曲元知蛇鸟文。海内谁纡刘相计，关中吾忆耿公勋。楼船将士江淮集，羡尔才猷独不群。
赠铨卿沈观颐郎中考绩北上
作者：尹台
朝代：明

历吉整严驾，逝将趋上都。两骖振鋈靷，六辔光若濡。问客去何迅，报计当岁徂。伊昔事缥缃，经纶富摧储。抱策陈大对，所志摅元谟。遂历偏邑宰，入序曲台儒。寅清励夙夜，孤操亶弗渝。余滥南宫伯，抗轼惭先涂。幸子致远毂，翊我周道舆。简书承帝制，藻衡列宰夫。著绩盈函匦，蜚声播六衢。行矣坚乃轴，勿辞峻阪驱。不见羲和驭，奋彍濠汜隅。达人怀远业，卑士局迩图。申章展我赠，长风吹素繻。
赠黄子元东归诗
作者：尹台
朝代：明

童稚情亲竹马前，心期暗许合龙泉。烟波一别三千里，云海相思四十年。往事真成伤白首，清歌聊为解朱弦。即将挂绂寻仙侣，定拟逢君雁荡边。
赵太仆脩醉翁亭成招游有赋二首
作者：尹台
朝代：明

醉翁亭倚碧山幽，丽搆新成此共游。一代文章传述作，千秋祠馆寄风流。水寒石窟鱼能聚，客散林坳鸟未休。欲访琅琊更深处，野风吹暝下前丘。前辈高风宇宙垂，昔游山水动遐思。弦歌已并烟云散，文采空遗草木知。白发吾衰怜几过，苍林翁醉忆当时。忻逢旧日清吟侣，漫引香醪注玉卮。
赵太仆脩醉翁亭成招游有赋二首·其一
作者：尹台
朝代：明

醉翁亭倚碧山幽，丽搆新成此共游。一代文章传述作，千秋祠馆寄风流。水寒石窟鱼能聚，客散林坳鸟未休。欲访琅琊更深处，野风吹暝下前丘。
赵太仆脩醉翁亭成招游有赋二首其二
作者：尹台
朝代：明
体裁：七言律诗

前辈高风宇宙垂，昔游山水动遐思。弦歌已并烟云散，文采空遗草木知。白发吾衰怜几过，苍林翁醉忆当时。忻逢旧日清吟侣，漫引香醪注玉卮。
赵太仆脩醉翁亭成招游有赋二首寄和曲岩老人并其子白玉诗·其一
作者：尹台
朝代：明
体裁：七言律诗

曳杖行歌雪满颠，世人徒羡钓璜年。岁寒桂树聊攀倚，春晚兰苕故秀娟。卖卜不张吴市肆，垂纶长放洞庭船。冥鸿世网谁能那，我忆高人颍水前。
辛丑元日早朝
作者：尹台
朝代：明

玉叶葳蕤绚五云，金茎缥缈出层氛。风回阁道朱衣过，日射銮轩綵仗分。万国并朝王正朔，群公重焕帝仪文。小臣拜舞三阳会，愿以康年祝圣君。
辛酉元日
作者：尹台
朝代：明

素发词垣老侍臣，周南留滞六年身。幸逢四纪休明会，遥庆三元正始辰。缇琯律传仙黍应，青阳景转帝蓂新。蓬莱御气通璇极，稽首祥云是北宸。
辱应德枉答用韵再赠二首
作者：尹台
朝代：明

十年学道与方迷，退守真惭老氏溪。下士谁抽青笈秘，高贤久作碧山栖。三江采秀常舟楫，五岳寻仙独杖藜。强托著书能暂许，五千文字定传西。妖鲵吹浪海沙昏，蜃浦摇氛暗国门。白面书生谁解武，绿林群盗故称尊。握奇自识才元辨，抱灌终知寂不言。豺虎纵横纷在目，可容閒卧碧云村。
辱应德枉答用韵再赠二首·其一
作者：尹台
朝代：明

十年学道与方迷，退守真惭老氏溪。下士谁抽青笈秘，高贤久作碧山栖。三江采秀常舟楫，五岳寻仙独杖藜。强托著书能暂许，五千文字定传西。
辱应德枉答用韵再赠二首其二
作者：尹台
朝代：明
体裁：七言律诗

妖鲵吹浪海沙昏，蜃浦摇氛暗国门。白面书生谁解武，绿林群盗故称尊。握奇自识才元辨，抱灌终知寂不言。豺虎纵横纷在目，可容閒卧碧云村。
边昭花鸟图
作者：尹台
朝代：明

二百年间称画者，边昭花鸟名天下。后来林良吕纪徒，意态虽超精绝无。第看兹幅亦伟丽，格力无乃边也殊。粉桃上映双文鹊，飞鸣互绕新篁箨。下有嵌石清地回，白鹅三四交浮跃。綵趐缤纷玉羽摇，参差丽蕊垂青条。员吭短嘴自唤答，荇藻并动春风娇。忆昨观画豪贵屋，边图侧挂惊众目。断缣古惨色不凋，竟日令人看不足。神情绰约秾素间，啄饮细辩毫毛端。元圃赤霄虚指顾，翠花金尾愁岩峦。兹幅抹染先后同，侧记边名异笔踪。论画岂必穷真赝，为尔洒墨愁春工。
述学赠孙生棣
作者：尹台
朝代：明

学道若观海，茫洋焉所求。士有忠信质，譬涉得巨舟。挂帆万里远，何意棹安流。望望蓬莱岸，咫尺烟云收。士学诚亦然，佻巧徒虚沤。孙生茕实者，质与道为谋。陪雍听朱瑟，忽尔踰十秋。摄袂升我堂，故情感敝裘。论摧对寒景，今古入冥搜。吾衰志安骋，得汝心先遒。愿言驾轻筏，共戏三神洲。
述怀二首再寄整翁先生
作者：尹台
朝代：明

弱龄慕遐游，五岳志窥寻。出门阻长道，川莽悲遥深。西昌有灵峤，天柱郁高岑。仙级迩可拾，阡术无崎嵚。士有尚千古，旷世怀孤心。如何远近企，景行不在今。絺绤抱悽其，缁衣感微吟。愿因赤羽驭，寄扣朱弦音。忆昨东园春，桃李竞芳媚。灼灼扬光华，百卉避妍丽。盛时苦不常，风霜倏中瘁。君看繁艳枝，一朝叹零坠。南山有松柏，托根何崷崒。劲立千寻冈，孑然绝比类。洛阳缺中梁，匠石空仰视。丹碧焕桷榱，巨材安可致。
述怀二首再寄整翁先生·其一
作者：尹台
朝代：明

弱龄慕遐游，五岳志窥寻。出门阻长道，川莽悲遥深。西昌有灵峤，天柱郁高岑。仙级迩可拾，阡术无崎嵚。士有尚千古，旷世怀孤心。如何远近企，景行不在今。絺绤抱悽其，缁衣感微吟。愿因赤羽驭，寄扣朱弦音。
述怀二首再寄整翁先生其二
作者：尹台
朝代：明
体裁：古风

忆昨东园春，桃李竞芳媚。灼灼扬光华，百卉避妍丽。盛时苦不常，风霜倏中瘁。君看繁艳枝，一朝叹零坠。南山有松柏，托根何崷崒。劲立千寻冈，孑然绝比类。洛阳缺中梁，匠石空仰视。丹碧焕桷榱，巨材安可致。
追挽蔡居士
作者：尹台
朝代：明

大隐谁言远市朝，我思高士竟难招。吊怜楚老哀同剧，荐忆庚桑报自劳。旧木萧萧围宅冷，长川泯泯去人遥。郤家故有乔林桂，何事奇芬阻碧霄。
送万太史奉使唐藩便觐
作者：尹台
朝代：明

太宰高风振盛朝，羽毛羡尔接青霄。通家谊厚怜交久，并署情亲惜别遥。桐叶剪圭将去节，薇花照馆迟归旄。过庭正及江鱼美，捧馈应纾孝思劳。
送亢太史提学河南
作者：尹台
朝代：明

法垣华耀吐文昌，斧节今辞白玉堂。嵩少风云生气色，洛瀍草木动辉光。新衔薄试儒文效，旧局同推史学长。本是紫皇香案吏，仙裾伫曳御炉傍。
送任光禄赴承天幕府
作者：尹台
朝代：明

仙客春帆径楚波，帝陵佳气郁崇阿。郢中白雪逢知少，汉上彤云入望多。此日南冠聊鼓枻，他时北阙迟鸣珂。齐岩赵浦风流在，拥传休烦问钓蓑。
送何宫允竣试还朝
作者：尹台
朝代：明

大复闻孙擅楚材，久于超乘见龙媒。朅来霄汉甄多士，遂有星躔动上台。讲业定招沂上士，驱车还访沛中台。此行不负周南使，好遣风云入壮裁。
送全太史告省得归
作者：尹台
朝代：明

海甸犹飞格斗尘，河关南望渺伤神。虚传井邑青烽暗，苦忆庭帏白发新。此去萱花欢献綵，莫攀桂树想藏身。龙沙雁塞方多事，倚剑须思叱驭人。
送全太史奉使得省母致寿
作者：尹台
朝代：明

玉节朱旄海曲归，金钿白发倚春晖。人间日月开仙帨，天上风云动綵衣。甬水春波鱼入馔，燕河夜雨雁于飞。文华榜士今无几，莫使鹓行叹久违。
送兴化李太史奉使衡藩便省
作者：尹台
朝代：明

省元昨占西江盛，馆职今分东观荣。独捧金函辞禁籞，遥将玉节下仙城。帏褰海岱晴云度，旆指徐淮暑雨清。圣主恩深不可及，莫吟黄叶滞秋程。
送兴化李太史省觐南归
作者：尹台
朝代：明

汉殿词臣海上归，宫袍计日拜重闱。江楼烟雨迎仙棹，驿路风光动綵衣。芳草淮南怜昔赋，停云燕北怅今违。清朝载笔思才杰，伫听朱弦应玉徽。
送内山裴公表贺便省
作者：尹台
朝代：明

江城乍过黄梅雨，驿路遥吹碧柳风。锦节欣随朱匦入，斑衣况侍綵舆同。铜龙旧署承庐侧，金马新闱秘阁东。若见昔时鸣佩侣，为言天汉伫来鸿。
送刘君赴漳州经历
作者：尹台
朝代：明

烟火相邻千室村，上卿剑履在名门。海边作幕怜君往，兵后驱车问戍屯。此别柳条难折赠，到来梅蕊定开繁。求仙莫学南昌尉，好咏甘棠芾召原。
送刘少怜奉使便省
作者：尹台
朝代：明

海国春风白马骄，长天南引使星遥。覃怀柳色迎旌转，济汶花光入佩摇。万里江山观眺得，百年鱼笋梦思劳。知君此去承欢近，迟日高堂绚锦袍。
送刘致卿太守赴任嘉兴
作者：尹台
朝代：明

水岸春风动綵旄，烟郊柳色映朱袍。股肱暂借淮扬出，刀犊悬知渤海劳。列戍军屯忧战饷，三吴民力困征漕。时艰合展平生许，肯使烟尘暗吕刀。
送刘虞让移令庐江
作者：尹台
朝代：明

海上弦歌动帝京，十年作吏尚专城。棠花旧雨沾行席，柳叶新烟映别旌。岂有康衢迟壮轴，即看华路振长缨。江淮农计虚多岁，为问春田几处耕。
送刘集湖出倅广平
作者：尹台
朝代：明

柳色微黄映客衣，长安雪后见春晖。欲辞旧馆鸿先至，正别新年燕忽归。故里经心那送远，芳郊对酒怅相违。卢龙近在邦畿内，合有声华动帝闱。
送史簿调阳江
作者：尹台
朝代：明

三年岭县琴书僻，万里炎荒剑舄孤。沙草乍辞彭蠡雁，江花又送海陵凫。阴阴古雾迷铜柱，炯炯寒冰映玉壶。鹅水于今歌节操，看君高义过文儒。
送叶廷尉赴召北上
作者：尹台
朝代：明

三年省牍镜中开，几阅玄湖堤上槐。卿月忽悬鳷鹊观，法星犹照凤凰台。岁残鸿雁平沙集，春转龙蛇大泽回。莫笑公车无结袜，释之今召汉庭来。
送司训余君之官衡藩
作者：尹台
朝代：明

江门旧钓沈烟水，绣枕金针岂度人。清庙朱弦堪叹汝，高车白壁易生尘。路经稷下衣冠集，车过湘中草木春。访学从谁一莞尔，临岐延望独伤神。
送吕太史侍亲还桂林
作者：尹台
朝代：明

华省仙裾此暂分，重闱綵服曳烟氛。相将杖履随黄叶，宁复川原感白云。计日湘鱼供美馔，何时衡雁寄高文。南归我动九疑兴，早晚招君鸾鹤群。
送吕秀才司教弋阳
作者：尹台
朝代：明

客有南来者，士服缝掖裾。却略再三拜，致我姑蔑书。握缄不及启，问客夫何如。忆年方及盛，六艺富摧储。摛辞鲜同匹，枝叶分扶疏。断金获徐子，丽泽日相于。岂复顾蓬累，计日升茅茹。时命久不与，此志成敝苴。徐也笃古谊，最我周道舆。以兹幸绍介，跻君白玉除。我闻客拱对，揖视气豁舒。念言别徐子，契阔三岁馀。温然接所友，何啻偕蛩驉。岁阳戒元陆，征夫膏其车。造士业有职，畏简严居诸。駪駪弋阳士，譬射得蒲苴。行哉励孤往，明当振尔祛。不见大都市，鱼目嗤璠玙。士乎慎自立，流俗空睢盱。申章述我赠，好音愿勿虚。
送吴太史奉使代藩
作者：尹台
朝代：明

玉节金函出塞垣，朱衣白鸟照边村。云中吏拜孤峰驿，雪外人迎古碛屯。汉代河山新典册，周家盘石旧宗藩。归朝伫听汾阴赋，莫学枚生吟兔园。
送吴西张太史使江藩
作者：尹台
朝代：明

京国论交几过从，郊筵惜别奈残冬。冲寒裘马今朝发，献岁莺花若处逢。桐叶剪圭周建爵，菁茅分社汉传封。归将锦节停乡邑，玉笥高开紫雾重。
送吴都阃赴浙镇
作者：尹台
朝代：明

将军才气振江东，虎竹新分向越中。组练乍明湖岸月，旌旗先掣海门风。旧都自识仪文盛，大镇今看节制雄。见说鲸鱼犹跋海，须君一建伏波功。
送吴馆长督学湖南
作者：尹台
朝代：明

玉节东驰向楚围，南州衿佩早知依。洞庭春浪鱼龙变，衡岳朝阳凤鸟归。此去皋比烦指授，即看绣斧动光辉。词才旧擅相如丽，莫向梁园赋雪飞。
送大司寇笠翁先生赴召北上十四韵
作者：尹台
朝代：明

紫匦传新命，彤轺发旧京。三垣卿月丽，五夜法星明。鼎业光儒术，彝功阐帝纮。祯符占贯索，泰纬应阶衡。祖席郊关展，离弦渭唱并。怀贤怜汉佩，惜别咏河缨。亭晚吴天豁，江秋蜀涨平。挂帆云出浦，倚棹月临城。淮树行相引，徐山若处横。鲈莼乡思剧，鸿雪旅情惊。白闼悬珂影，朱扉听履声。祥刑钦吕德，淑问想皋名。岁晏松筠劲，霜寒葭菼鸣。何时尺笺堕，一诵慰平生。
送大司马聂先生辞政南归用少师相公韵二首
作者：尹台
朝代：明

二十年来大司马，几人得上乞休书。寇公许国心元壮，范老忧时计未疏。紫阁星辰辞听履，青原花竹引归舆。冥鸿浩荡终难慕，目极江湖思渺予。抱瓮从来恶说机，握韬今换钓纶归。功成不叹身难退，道在宁论事屡违。天上心閒云鸟阵，山中梦近薜萝衣。谁怜华省孤吟客，独倚西楼看少微。
送大司马聂先生辞政南归用少师相公韵二首·其一
作者：尹台
朝代：明

二十年来大司马，几人得上乞休书。寇公许国心元壮，范老忧时计未疏。紫阁星辰辞听履，青原花竹引归舆。冥鸿浩荡终难慕，目极江湖思渺予。
送大司马聂先生辞政南归用少师相公韵二首其二
作者：尹台
朝代：明
体裁：七言律诗

抱瓮从来恶说机，握韬今换钓纶归。功成不叹身难退，道在宁论事屡违。天上心閒云鸟阵，山中梦近薜萝衣。谁怜华省孤吟客，独倚西楼看少微。
送大巡吴公赴江西
作者：尹台
朝代：明

银鞍骢马紫缨垂，赋别还同把玉卮。法从今朝辞日驭，使华若处驻霜麾。西江天净鱼龙水，南浦风凋鸟鹊枝。此去阳君随绣斧，应知白屋少颦眉。
送大鸿胪孙君考绩北上
作者：尹台
朝代：明

水国烟霜澹远林，清尊惜别古城阴。悬知剑佩燕京去，仍抱江湖魏阙心。儤直几经违禁籞，同袍今喜盛朝簪。送君余亦摇征旆，未用离弦奏越吟。
送孙郎中子源录刑江南
作者：尹台
朝代：明

金虎戒西维，蓐收整严辔。大司告祥刑，狴犴宣幽气。际海帱皇休，偏遐靡不忾。穆哉画象仁，在宥群生暨。于绎江之南，帝甸交华裔。地大物以厖，民嚚俗始异。孰使丽爰书，纷然籍狱吏。纶言涣圜棘，星车动轩轾。奏谳布矜慈，罗拘荡冤滞。鹰鹯竞草飞，豺兕恣林噬。行矣慎平反，乱庶方螗沸。
送宫论王允宁视篆留院用介翁少师韵
作者：尹台
朝代：明

彤垣綵笔绚缤纷，鳌抃鲸吞思不群。敢拟怀珠邀汉女，漫陪鼓瑟赋湘君。银鱼昼亸秦关日，画鹢春浮济水云。此去三山暂延首，虞韶凤鸟定先闻。
送少司马石公赴镇沅台
作者：尹台
朝代：明

十年戎马驱驰静，万里山川节制遥。蕃汉车书通月竁，西南君长望星轺。松门关绝元封使，铜柱功成建武朝。幕府今陈司马法，征输无用到三苗。
送庐陵龚大尹北觐
作者：尹台
朝代：明

渤海单车汉治传，风流远裔振兹年。青霄自下王乔舄，白日长横宓子弦。此别双鱼慰何日，相思一雁下遥天。汉庭恒召洛阳俊，宣室悬知席易前。
送应少尹提牧留京
作者：尹台
朝代：明

黄梅新雨涨长川，别思遥将白下船。汉史廉丞今见汝，蒙园傲吏昔称贤。三千騋牝歌駉日，百万兵车治赋年。渊塞似君知独少，圉人数富定无先。
送张凤林太史竣使还朝
作者：尹台
朝代：明

几年欢綵旷萱除，玉节遥将慰笋舆。九折那回邛阪驭，三长仍载汉闱书。江亭去雁依山棹，驿路迁莺引使车。往识倘垂幽侧问，为言久病卧相如。
送张少卿赴南光禄
作者：尹台
朝代：明

炎风朔野变新秋，锦席南移亦帝州。曲省仪曹辞奉引，陪都勋寺惬清修。烟中晋苑朱甍影，树里秦淮碧水流。此去定传庾信赋，莺花回首白门楼。
送张月山参军赴守思州郡
作者：尹台
朝代：明

先民有遗训，忠信行蛮方。夫苟慎率履，焉往非所臧。粲粲月山子，俊气夙开张。神驹产渥水，万里看腾骧。朅来事谭讨，束志翰墨场。踆踆茂贞检，折节辞故常。既全孝友思，亦昭事学光。蛩然捧枢幕，慎畏心孔将。谗忌纷若猬，我道胡低昂。时清天路廓，茅茹拔泰昌。专城秉旄节，出守西南彊。人言罗鬼域，皮卉衣冠裳。控驭稍失理，干戈肆跳跄。不闻往车诫，抗辙纷蜩螗。我告君勿惑，制下重身防。参倚恒不违，殊类亦同行。九夷圣所慕，诸夏或胥戕。弦促瑟始戾，辔援骖乃扬。行哉葆终绩，在远期勿忘。何以沥别款，叙款陈兹章。
送张柱史按桂州
作者：尹台
朝代：明

戎马扬旌方塞外，风烟揽辔复南中。霜旄侧映丹崖日，绣节深含绿箐风。久信夷情怀葛亮，未愁汉路阻唐蒙。若言杂獠先声策，须试诸羌不杀功。
送张通政归吴中
作者：尹台
朝代：明

牙绯暂罢银台入，绣匦谁将玉墄陈。范老江湖应独念，谢公山水转须亲。辞秋旅燕惊逢主，背冻高鸿解趁人。此去知多张翰兴，鲈鱼莫遣滞纁轮。
送彭审理赴贵藩
作者：尹台
朝代：明

丸丸山上柏，摵摵泽中苇。受气有脆坚，托类故殊只。元飙厉深冬，雪霜摧群卉。苇折叶滮流，柏也独茜美。之子相门英，擢材自秀伟。譬柏在高陵，众木谢骪藿。输之匠石林，杗桷随所使。胡不自明扬，引身西南巂。宛马食场藿，絷维枉尔良。孤鸿号外野，慕侣悲殊乡。物情依所好，婉娈媚同方。岂必重风土，习性同有常。伊余縻宦迹，旅食变云霜。迢遥瞻旧邑，燕楚渺相望。晨昏孰偕比，感子谊故长。云何乖羽翼，恻恻怨分翔。
送彭审理赴贵藩·其一
作者：尹台
朝代：明

丸丸山上柏，摵摵泽中苇。受气有脆坚，托类故殊只。元飙厉深冬，雪霜摧群卉。苇折叶滮流，柏也独茜美。之子相门英，擢材自秀伟。譬柏在高陵，众木谢骪藿。输之匠石林，杗桷随所使。胡不自明扬，引身西南巂。
送彭审理赴贵藩其二
作者：尹台
朝代：明
体裁：古风

宛马食场藿，絷维枉尔良。孤鸿号外野，慕侣悲殊乡。物情依所好，婉娈媚同方。岂必重风土，习性同有常。伊余縻宦迹，旅食变云霜。迢遥瞻旧邑，燕楚渺相望。晨昏孰偕比，感子谊故长。云何乖羽翼，恻恻怨分翔。
送彭廷化归云阳
作者：尹台
朝代：明

三月柳花飞禁城，楚南游子别燕京。江湖气暖鱼龙动，郊泽春多云雾生。五岳奇探虚夙志，三湘长望渺孤程。因君浩思横天末，安得吾帆并汝征。
送徐柱史按滇南
作者：尹台
朝代：明

金闺曾是薄仙僚，绣斧今看下碧霄。僰莋声威传髻月，西南君长拜旌旄。百年盛业昆池战，万里奇勋汉柱标。六诏车书今一统，荒夷驯服在仁条。
送懋中胡编修还朝
作者：尹台
朝代：明

鸊铦新试冶城隈，凤彩真辉江上台。吴地诗篇传陆左，汉京词赋说邹枚。龙湾日出牙樯种，燕渚风生锦席开。此去英声蜚馆阁，定知述作冠群材。
送文学赵先生归致兰溪八韵
作者：尹台
朝代：明

湛湛瀫江水，东驰严濑长。昔贤遗遁迹，故里有辉光。世远人文振，风高道术扬。前元诸子奋，今代数公昌。有美师模抗，翻然士帜张。众方观作止，我独辨行藏。豹息元依雾，鹙饥秪慕梁。送君禾浦上，何异别山阳。
送方雁里理淮狱
作者：尹台
朝代：明

淮海风烟汉节驰，仙郎遥出白云司。江湖漫忆同舟日，花鸟还怜并辔时。孺子桥荒无旧石，王孙草绿有新祠。英雄事业谁长在，访古知悬百代思。
送明泉兄令宁武
作者：尹台
朝代：明

暳暳众星没，郁郁晨光布。仆夫理前绥，辕马戒中路。王事有严程，客行当岁暮。霜雪日夜零，原野不可骛。驱车在迅飙，能不驰我慕。仓卒昵亲怀，宛曲分离故。清如玉壶冰，直若朱丝弦。明心炯自鉴，希音谁当传。伊人秉渊尚，植志本贞坚。作政遵愿朴，理物恒身先。古行寡众识，迟仕及今迁。去矣励令绩，毖终勤始宣。翔风被百里，化行在兹时。桃李荫中陌，其下自成蹊。钦钦君子德，晏晏淑人仪。生草媚驺虞，美谷捐窃脂。政肃岂在猛，令一民自宜。申章聊此赠，操袂行当辞。
送明泉兄令宁武·其一
作者：尹台
朝代：明

暳暳众星没，郁郁晨光布。仆夫理前绥，辕马戒中路。王事有严程，客行当岁暮。霜雪日夜零，原野不可骛。驱车在迅飙，能不驰我慕。仓卒昵亲怀，宛曲分离故。
送明泉兄令宁武其三
作者：尹台
朝代：明
体裁：古风

翔风被百里，化行在兹时。桃李荫中陌，其下自成蹊。钦钦君子德，晏晏淑人仪。生草媚驺虞，美谷捐窃脂。政肃岂在猛，令一民自宜。申章聊此赠，操袂行当辞。
送明泉兄令宁武其二
作者：尹台
朝代：明
体裁：古风

清如玉壶冰，直若朱丝弦。明心炯自鉴，希音谁当传。伊人秉渊尚，植志本贞坚。作政遵愿朴，理物恒身先。古行寡众识，迟仕及今迁。去矣励令绩，毖终勤始宣。
送朱象元司业赴南雍
作者：尹台
朝代：明

槐风麦雨飐新波，三月楼船放玉河。南极星辰迎佩近，旧京桃李在门多。云开钟阜围青锦，天静玄湖湛碧罗。欲赋重游那可复，羡君环佩到烟萝。
送朱进士令浮梁
作者：尹台
朝代：明

翩翩裘马出京畿，送客深冬独掩扉。云里驿从三尺入，雪中人向五湖归。花开北苑鸿应至，草绿南州燕不稀。此别何时成后觌，好题尺素慰相违。
送李丈贡金得省
作者：尹台
朝代：明

万里南滇指北燕，驱驰贡篚足风烟。黄金叹阻招材日，白发欢承戏綵年。归兴浦云生解缆，愁心江草动离弦。向来共学人今几，愧我淹栖凤阁边。
送李司成之留雍十二韵
作者：尹台
朝代：明

帝宅金陵峙，儒垣璧水开。川遗秦凿迹，山隐晋临台。槎汉通南斗，文星出上台。阳城真士范，李白信仙才。日月鳌宫丽，风云虎观回。誉髦归德造，狂简藉成裁。六义经帏展，三长史局推。论恩终楮薛，侍从陋邹枚。赤绂皋比拥，丹心衮职陪。金镛登笋簴，玉驭待龙媒。时序玄驹变，江湖白雁来。愁心牵饯引，惆怅对深杯。
送李都督赴召北上
作者：尹台
朝代：明

玉节金符控五兵，将军才气振边城。十年瀚海嫖姚幕，万里瓜沙定远旌。此去龙韬陈帝阙，即提虎旅按神京。东南组练沧溟外，长遣鲸波碧峤平。
送林太常考绩北上
作者：尹台
朝代：明

南省清卿羽旆驰，功书名奏九重知。惊看去驿梅花发，想及归轺柳叶垂。仍世史藏司马记，名都赋载左思词。文华选士今无几，汉阁图勋重尔期。
送林明府谪官金陵
作者：尹台
朝代：明

长安木叶下，匹马问何之。去逐南鸿迅，行将北燕随。风沙从弋缴，岁月任轩楣。毛羽宁论铩，绦笼固可辞。沧洲吾道得，旧国宦游宜。六代豪华迹，三山缥缈思。别怜歌玉树，赠欲把瑶枝。童稚情亲日，江湖岁晚时。相逢聊此地，后会定何期。若见羊何侣，新篇慰我知。
送欧经历赴绍兴幕十韵
作者：尹台
朝代：明

会稽天下郡，彊服夏王开。海望通秦道，山形引越台。霞峰天姥峻，雾涧若耶回。地讶屏分合，人疑镜往来。云沙张吏幕，花鸟傍仙杯。丽域东南擅，英僚俊乂陪。名车应选御，巨室合抡材。岸鹢微风柳，江蝉细雨槐。愁心牵畏简，梦思引循陔。若暇登官阁，无忘何逊梅。
送汤纳言赴贰北太仆
作者：尹台
朝代：明

劳歌载咏鲁駉篇，谏牍曾宣帝匦前。忆诵凌云惭狗监，几占贯斗识龙泉。三千騋牝看腾枥，百万攻驹待牧边。盛世奇猷君合展，吾衰但赠绕朝鞭。
送沈中丞抚治郧阳
作者：尹台
朝代：明

冠簪昨并趋丹极，斧钺今看下赤霄。卿月预悬郧子国，法星先映汉臣轺。诸藩宾佐多豪俊，列郡风威久动摇。此去褰帷饶述作，题封莫惜寄琼瑶。
送泰和祝令入觐
作者：尹台
朝代：明

朱弦快阁擅风流，尚忆当年旧县侯。共羡美才成制锦，每多异政在歌裘。岁残鸿雁遵沙集，春转龙蛇起陆游。定拟飞腾易霄汉，贤声预已达宸旒。
送潘生东田赴南昌因讯水洲诸公
作者：尹台
朝代：明

怜君豪俊士，白首弊儒冠。旅食燕京市，长歌行路难。一毡仍独抱，双剑向谁看。漫拭芙蓉匣，还吟苜蓿盘。匡诗颐自解，董赋志堪叹。薄宦元饶隐，微名不累官。西山长户牖，南浦任波澜。若过逢梅尉，为余讯勉餐。
送王中丞致政南归
作者：尹台
朝代：明

入春风雪转阴霏，斗酒江亭怅独违。迎幰冻花犹闇闇，飐旌寒柳自依依。新盟白鸟烟波阔，旧业青山草树稀。济巨期君君竟往，吾衰空忆钓鱼矶。
送王佐之行人使徽府因便省觐
作者：尹台
朝代：明

玉节西驰指孟津，桃花柳叶炫深春。嵩云并引朱旄丽，洛日遥辉綵服新。茅鬯缩庭将汉典，桐圭建国感周亲。应知蔡仲光前德，不负天王大训陈。
送王侍御赴南台因便还省
作者：尹台
朝代：明

尔家旧傍郢中台，二父声华动斗台。岁月独惭元礼士，云霄向识仲容才。花明滹北丝骢出，草绿湘西绣斧回。四海风尘惊在目，公车皂牍几时开。
送王司谏佥宪广东
作者：尹台
朝代：明

花鸟春筵对碧湾，风尘杯酒集悲欢。新交但恨相知晚，直道何嗟行路难。谏猎昨章存自慰，罪言今草检谁看。应从岭表访铜柱，还遣霜威静海澜。
送王太史子难赴南少司成三首
作者：尹台
朝代：明

灵山韫奇殖，幽礏耀华琼。荂哉深林荫，嘉木擢其英。群才感圣作，茅茹并汇征。誉髦获有造，大猷期经程。南廱肇烈祖，衿佩扬颂声。行矣辟师轨，贤路虞榛荆。嶰竹宣众律，八风从元钟。周王美作人，多士盛岐丰。帝学恢始制，翚甍丽层穹。郁盘松桧色，隐映宫序雄。儒生抗严席，左右申毛公。仁义开型冶，颜闵成铸镕。禔躬贵先物，作士观远功。首模推二宋，愿子希其踪。騕袅垂新羁，蟾蜍拭旧砚。我力疲盐车，君子富衮线。同籍金闺省，相将媚柔翰。每诵代言作，令我私惭汗。明当践皋比，经笥抱残卷。河饮渴知满，战胜癯岂愞。愤悱得所开，譬物滋雨涣。縆尔朱瑟音，遗彼听者叹。
送王太史子难赴南少司成三首·其一
作者：尹台
朝代：明

灵山韫奇殖，幽礏耀华琼。荂哉深林荫，嘉木擢其英。群才感圣作，茅茹并汇征。誉髦获有造，大猷期经程。南廱肇烈祖，衿佩扬颂声。行矣辟师轨，贤路虞榛荆。
送王太史子难赴南少司成三首其三
作者：尹台
朝代：明
体裁：古风

騕袅垂新羁，蟾蜍拭旧砚。我力疲盐车，君子富衮线。同籍金闺省，相将媚柔翰。每诵代言作，令我私惭汗。明当践皋比，经笥抱残卷。河饮渴知满，战胜癯岂愞。愤悱得所开，譬物滋雨涣。縆尔朱瑟音，遗彼听者叹。
送王太史子难赴南少司成三首其二
作者：尹台
朝代：明
体裁：古风

嶰竹宣众律，八风从元钟。周王美作人，多士盛岐丰。帝学恢始制，翚甍丽层穹。郁盘松桧色，隐映宫序雄。儒生抗严席，左右申毛公。仁义开型冶，颜闵成铸镕。禔躬贵先物，作士观远功。首模推二宋，愿子希其踪。
送王新甫提学广西
作者：尹台
朝代：明

衣冠并送文旌出，岭海遥思绣斧劳。礼化新行秦郡邑，才名旧擅汉郎曹。千金市圉求奇骏，万里云霄识羽毛。若过九疑寻舜迹，应知云鸟尽箫韶。
送王柱史按广西
作者：尹台
朝代：明

绣斧东行燕甸雪，牙樯春动楚江云。逢时可少鹰鹯志，避路应无豺虎群。铜柱何人留汉绩，桂林今日想秦勋。近传蛮洞人多毒，好遣霜威破瘴氛。
送秋官刘大夫赴常德太守
作者：尹台
朝代：明

五马长鸣碧柳烟，武陵春色画轺前。青山露冕迎花入，白水飞旌映树悬。少日鹿苹联省席，清朝鱼藻并宫筵。论思虚薄惭何补，紫绶相看华发年。
送符太仆迁韶州太守
作者：尹台
朝代：明

武水韶山昔政传，中朝人士几君贤。花间此佩双鱼出，岭外仍迎五马还。漫忆金珂趋晓并，长看玉剑倚秋悬。召棠莱竹占今盛，念别无忘寄远篇。
送考功蔡郎中提学闽中
作者：尹台
朝代：明

海上烟尘渐息惊，闽中隼射化蚕耕。青衿弦诵沿郊有，白屋童冠着处迎。晓馆微风开帙轴，春堂细雨偃匏笙。试探皓首横经者，谁解铿然舍瑟情。
送聂文蔚先生出诏狱南归二首
作者：尹台
朝代：明

帝阙浮云万里开，春风繁雪霁燕台。孤臣敢为微身计，圣主终怜天下才。夏胜传经应自信，范滂揽辔欲谁裁。古来麟凤无羁绁，寄语虞人莫浪猜。少日论兵堪弃繻，中年守郡竟投符。玉关人老无徵节，铜柱功成有谤珠。梦远江湖心独苦，身辞罗罻道何拘。冥冥花月金牛夜，好理残墟种白榆。
送聂文蔚先生出诏狱南归二首·其一
作者：尹台
朝代：明

帝阙浮云万里开，春风繁雪霁燕台。孤臣敢为微身计，圣主终怜天下才。夏胜传经应自信，范滂揽辔欲谁裁。古来麟凤无羁绁，寄语虞人莫浪猜。
送聂文蔚先生出诏狱南归二首其二
作者：尹台
朝代：明
体裁：七言律诗

少日论兵堪弃繻，中年守郡竟投符。玉关人老无徵节，铜柱功成有谤珠。梦远江湖心独苦，身辞罗罻道何拘。冥冥花月金牛夜，好理残墟种白榆。
送胡剑西太史使楚藩
作者：尹台
朝代：明

冰河冻柳变条初，玉节遥将尺驷车。湘北暖归花竞发，衡阳春过雁应疏。封唐史佚策堪载，历国延陵聘孰如。朱社菁茆千叶祚，周家大训在丹书。
送胡馆兄提学广东二首
作者：尹台
朝代：明

往时出饯逢黄叶，今日招携对碧林。四海行藏谁定迹，百年交好几同心。旆摇南峤移新节，舟过西江感旧吟。却忆文华偕选士，飞腾半已谢朝簪。炎州此去八千里，禁苑相从二十年。抗节君能奋唐疏，著文吾已谢扬玄。心期漫许丹青并，道化兹流岭海偏。若过江门寻昔隐，钓台秋色定澄鲜。
送胡馆兄提学广东二首·其一
作者：尹台
朝代：明

往时出饯逢黄叶，今日招携对碧林。四海行藏谁定迹，百年交好几同心。旆摇南峤移新节，舟过西江感旧吟。却忆文华偕选士，飞腾半已谢朝簪。
送胡馆兄提学广东二首其二
作者：尹台
朝代：明
体裁：七言律诗

炎州此去八千里，禁苑相从二十年。抗节君能奋唐疏，著文吾已谢扬玄。心期漫许丹青并，道化兹流岭海偏。若过江门寻昔隐，钓台秋色定澄鲜。
送苍梧令
作者：尹台
朝代：明

五岭风烟接九疑，苍梧形势控南陲。一尊此送弦歌宰，万里谁驯鸾鹄姿。象郡久艰秦篚贡，交州犹动汉旌旗。丈夫才力须兼济，作吏寻常讵汝期。
送范宫允竣试还朝
作者：尹台
朝代：明

锦帆高飐石城秋，千里长江湛碧流。旧识沂公怀素志，早同范老负先忧。抡才自出骊闲品，得士宁资狗监谋。况有微言裨启沃，应知忠志动宸旒。
送茅参军报满得省觐
作者：尹台
朝代：明

计书早捧趋庭迅，綵服兼承献岁新。南极星辰忻在目，西湖云雾暗相亲。梅占白舫吴堤暮，柳扑青轺蓟驿春。归报东山难久卧，朝廷方忆旧词臣。
送薛仲常视学浙江
作者：尹台
朝代：明

鸑鷟戢威羽，孤鸣灌树枝。抟决岂尔志，振迅思有施。哓哓百鸟集，孰辨鸢与鸱。小夫自龌龊，安知旷土规。夫子怀耿亮，束发谢磷缁。守官旷历纪，明义皦不亏。铅刀竞铦割，葱卢空按持。一朝幸淬拭，晶芒耀九维。往哉恭嘉命，树教扬民彝。蒸蒸于越士，摅材信瑰奇。彬然陈艺极，慕企得所师。巨杗登采斲，底法由匠倕。农人望岁秉，镈艾勤良菑。注射期前鹄，敩学观始基。傥非抗明德，彀律能不隳。拚飞畏桃鸟，啄食忧窃脂。行矣慎兴寝，申章竟此词。
送虞少尹督饷南都兼之官衡邸
作者：尹台
朝代：明

三年古县鸣琴治，千里长江转饷行。书剑不妨随客棹，烟花聊复憩仙城。邹裾岂惮王门曳，蔡屣谁当贤馆迎。悬想过家应岁晏，片帆应共北鸿征。
送许元复秀才还吴中
作者：尹台
朝代：明

童稚论交已二毛，相思吴楚隔风涛。空怜明月悬珠佩，未向黄尘拭宝刀。仲蔚蓬蒿贫岂厌，元龙湖海气称豪。此归且理求羊径，莫学扬雄辨字劳。
送谢茂秦
作者：尹台
朝代：明

禁柳疏阴澹晓晖，青春其奈送将归。烟尘近访黄龙塞，云海仍思白鸟矶。壮迹诗篇聊自纪，豪情杯酒向谁挥。也知天地伤多事，肯信扁舟易息机。
送费符卿奉使荆藩
作者：尹台
朝代：明

十年符省侍君王，几曳银绯到旧乡。玉节近承丹凤诏，金函更拜紫鸾章。三湘夏过黄梅雨，七泽秋迎碧菼霜。莫待梁园飞雪度，好驰星驷报明光。
送贺丞赴湘阴
作者：尹台
朝代：明

长沙南去是湘阴，湘水洞庭交汇深。独客怀人吟蕙叶，他年使节驻枫林。五云侧望片帆影，一雨惊悬故国心。遥想过家芳草绿，尺书北雁幸传音。
送都谏姜公赴广东参政
作者：尹台
朝代：明

十年旧直侍龙光，万里新麾动鸟章。南海元开秦尉宅，曲江旧绕相君堂。青山览古迹堪问，碧草怀贤思不忘。遥想旬宣停赤驷，应传丽句遍遐荒。
送钱丈出谳四川
作者：尹台
朝代：明

乍看按狱钱塘郡，又见详刑汉竹城。吟草几拥湖月白，法文今动蜀星明。春馀剑阁花应少，雨过瞿唐峡尽平。皇泽只今周绝域，可令冤讼有缇萦。
送阃赞善赴南大司成二首
作者：尹台
朝代：明

龙虎河山旧帝京，高皇遗搆壁宫宏。翠华想像三雍幸，缇帐瞻思六馆迎。四海当年流颂化，千秋此地盛才英。皋比况得名贤践，五纬行占聚宿明。坊院东西俯玉河，古槐深荫绿云柯。异时辱荐雄文似，几岁因窥马赋多。凤幄侍筵辞禁直，龙楼问寝想仙珂。此行饶对白门柳，兴在蓬池烟雨波。
送阃赞善赴南大司成二首·其一
作者：尹台
朝代：明

龙虎河山旧帝京，高皇遗搆壁宫宏。翠华想像三雍幸，缇帐瞻思六馆迎。四海当年流颂化，千秋此地盛才英。皋比况得名贤践，五纬行占聚宿明。
送阃赞善赴南大司成二首其二
作者：尹台
朝代：明
体裁：七言律诗

坊院东西俯玉河，古槐深荫绿云柯。异时辱荐雄文似，几岁因窥马赋多。凤幄侍筵辞禁直，龙楼问寝想仙珂。此行饶对白门柳，兴在蓬池烟雨波。
送陆俨山学士南归
作者：尹台
朝代：明

鳌禁儒仙尚黑头，疏承恩许赋沧州。旧林白鹤应相待，幽谷黄鹂得并求。紫阁讲筵悬凤幄，青宫宾闼罢龙楼。此行暂别蓬莱苑，还访扶桑万里秋。
送陆进士令南昌
作者：尹台
朝代：明

孟冬风雪苦萧萧，之子悬旌怅独遥。畿甸烟尘惊始定，关河氛祲冻宜消。西山细雨三春阁，南浦浮云万里桥。若见旧时挂冠尉，为言名姓久中朝。
送陈太史奉使淮藩便觐
作者：尹台
朝代：明

龙函宠锡贲宫袍，凤藻亲题白玉毫。自识沂公怀素志，由来秦国望先朝。晓云庐岳观飞瀑，夜雨湓城听落潮。归拜锦堂承綵觐，高车不羡蜀都桥。
送陈履旋进士奉使得省
作者：尹台
朝代：明

赤驷輶轩迎远甸，锦帆青舫映长川。天王归瑁尊周典，使者持符拥汉传。岸草汀花随兴入，江鱼竹笋慰愁牵。悬知旧径多三益，乡里衣冠未乏贤。
送陈给事赴守卫辉十韵
作者：尹台
朝代：明

送君淇上去，我思积如何。五马郊原别，三年谏疏多。吴干缠斗气，魏阙阻关河。目断天山箭，心悬渤峤波。指庭轩后草，挥日鲁阳戈。往事嗟难问，新诗行自哦。一麾兹出守，八使昨催科。宿赋诛曾免，疲氓病孰摩。鲁公流昔颂，廉范听今歌。逖矣吾焉讯，尺书迟雁罗。
送项侍御东巡齐中
作者：尹台
朝代：明

柏府霜台暑欲流，花骢绣斧奈东游。持书合识古人意，揽辔知怀天下忧。此去蓬莱观蜃市，应思员峤访鳌丘。平生壮迹縻尘鞅，送汝长歌惜白头。
送高安吴太史侍母南归
作者：尹台
朝代：明

蓬省仙僚别禁庐，新秋綵服傍慈舆。晴风白渚遥浮鹢，细雨黄河欲上鱼。云引太行千里迅，天悬钜野一帆虚。怜余四易长安暑，枕扇无因慰倚闾。
送黄材伯学士赴南院
作者：尹台
朝代：明

太史新悬学士鱼，鳌宫南入是仙壶。閒牵锦缆白门去，绝胜金珂紫阁趋。季子物情周列国，左思词赋盛三都。亦知静理经纶业，定有奇猷翊帝谟。
送龙良卿使淮藩十四韵
作者：尹台
朝代：明

诏使辞天阙，仙槎渺汉津。炎风吹驿路，赤日转轺轮。藩冑尊贤礼，天王展懿亲。元仪开墄陛，恤制降丝纶。驷马中朝节，輶轩上国宾。题桥誇昔柱，聘席感前珍。树引江帆色，花迎綵服春。红颜归锦昼，白发倚门晨。晓梦占鱼笋，秋思入鲙莼。驱驰千里道，忠孝百年身。怜我迹兹滞，因君泪满巾。瞻云亭屺岵，步月感参辰。每叹朋俦隔，徒怀原隰询。若行逢桂树，愿迟晚攀人。
遣怀用前韵二首
作者：尹台
朝代：明

久狎山中猿鹤伴，翻猜池上凤鸾群。蓬莱晚照流仙气，碣石秋阴动朔云。白璧招贤成往叹，黄金好士只空闻。岁残兰芷能无变，霜露留夷恐不分。忆昨名山窥阴绝，霞情雾思邈仙群。金房暗想丹床火，玉笈虚霾石阁云。缑曲鸾骖违夙许，辽西鹤使断今闻。岩扉岳户何曾闭，咫尺烟霄路莫分。
遣怀用前韵二首·其一
作者：尹台
朝代：明

久狎山中猿鹤伴，翻猜池上凤鸾群。蓬莱晚照流仙气，碣石秋阴动朔云。白璧招贤成往叹，黄金好士只空闻。岁残兰芷能无变，霜露留夷恐不分。
遣怀用前韵二首其二
作者：尹台
朝代：明
体裁：七言律诗

忆昨名山窥阴绝，霞情雾思邈仙群。金房暗想丹床火，玉笈虚霾石阁云。缑曲鸾骖违夙许，辽西鹤使断今闻。岩扉岳户何曾闭，咫尺烟霄路莫分。
郊寺饯别朱督学再次允宁太史二首
作者：尹台
朝代：明

傍郭尘昏晓日微，出郊路静过人稀。客停簇骑穿萝径，僧迓禅堂启竹扉。含湿柳烟浮席动，飏空花雨入帘飞。江南秋至莼鲈美，羡尔扬帆今独归。野外芳筵散郁蒸，花边短剑说延陵。应知白济霜前过，不厌黄楼月下登。念别微吟成感激，忧时危坐忽鶱腾。十年碧水丹山梦，欲往从君兴未乘。
郊寺饯别朱督学再次允宁太史二首·其一
作者：尹台
朝代：明

傍郭尘昏晓日微，出郊路静过人稀。客停簇骑穿萝径，僧迓禅堂启竹扉。含湿柳烟浮席动，飏空花雨入帘飞。江南秋至莼鲈美，羡尔扬帆今独归。
郊寺饯别朱督学再次允宁太史二首其二
作者：尹台
朝代：明
体裁：七言律诗

野外芳筵散郁蒸，花边短剑说延陵。应知白济霜前过，不厌黄楼月下登。念别微吟成感激，忧时危坐忽鶱腾。十年碧水丹山梦，欲往从君兴未乘。
里罗医汝茂别余京师作歌送之并示志
作者：尹台
朝代：明

阳春三月黄鸟鸣，送汝今出长安城。长安南去七千里，故乡迢递西江水。西江水阔鸿雁稀，故乡今岁尺素违。坟垄松楸飒夜雨，庭闾花竹残春晖。三荆前户昨同荫，一鸟上林今独飞。茅屋自支枫叶岸，钓船谁放芦花矶。人生性情各有慕，焉用但羡黄金扉。近者访旧长安陌，昔年豪族半芜没。青云大第横道傍，白日高门少行迹。徒誇盛气走风雷，不信繁华凋露月。鸣钟列鼎况如是，单车独马竞何益。始知富贵尽虚閒，侧顾勋名堪太息。我今饯汝一杯酒，汝归幸谢旧亲友。许身稷契事徒期，托势金张吾不有。数茎白发岂贷人，万里青山空回首。何嗟要路未先登，所幸重权不在手。广袖长裾易饰容，高官厚禄难辞咎。聊因送汝动我歌，腰间剑气缠星河。
重宿三茅道房二首
作者：尹台
朝代：明

大茅峰下重来路，四眺云霞感昨吟。浩劫楼台还上界，高真岩洞自中林。三生誓记丹心在，五岳寻仙白发侵。幸谢旧盟猿鹤侣，移文莫借北山岑。夙籍几年辞紫府，幽斋昨夜梦黄庭。玄筌未托高丘士，道笈长缄大洞经。白日骑龙谣已幻，青霄化鹤事空铭。茅君近在尘凡境，咫尺清思隔窈冥。
重宿三茅道房二首·其一
作者：尹台
朝代：明

大茅峰下重来路，四眺云霞感昨吟。浩劫楼台还上界，高真岩洞自中林。三生誓记丹心在，五岳寻仙白发侵。幸谢旧盟猿鹤侣，移文莫借北山岑。
重宿三茅道房二首其二
作者：尹台
朝代：明
体裁：七言律诗

夙籍几年辞紫府，幽斋昨夜梦黄庭。玄筌未托高丘士，道笈长缄大洞经。白日骑龙谣已幻，青霄化鹤事空铭。茅君近在尘凡境，咫尺清思隔窈冥。
长沙贾太傅祠
作者：尹台
朝代：明

太傅祠堂何处开，长沙旧宅半荒苔。隐思自托三闾吊，痛哭谁知七国哀。绛灌在亭能得士，古今当路少怜才。请看汉帝何如主，宣室仍虚前席回。
闻林旂峰先生家难有怀二首
作者：尹台
朝代：明

海上三秋白雁疏，昨传消息更愁予。成家但立相如壁，坏宅宁存孔鲋书。畅志酒杯应料理，端居述作复何如。含情漫极天南目，徙倚高台咏卜居。解绶风尘意得开，聊思松菊一归来。逢时独惜云中守，抗俗谁怜邺下才。底用文章矜豹变，须看驾御岂龙媒。瑶华断绝闽中使，怅望沙村草阁梅。
闻林旂峰先生家难有怀二首·其一
作者：尹台
朝代：明

海上三秋白雁疏，昨传消息更愁予。成家但立相如壁，坏宅宁存孔鲋书。畅志酒杯应料理，端居述作复何如。含情漫极天南目，徙倚高台咏卜居。
闻林旂峰先生家难有怀二首其二
作者：尹台
朝代：明
体裁：七言律诗

解绶风尘意得开，聊思松菊一归来。逢时独惜云中守，抗俗谁怜邺下才。底用文章矜豹变，须看驾御岂龙媒。瑶华断绝闽中使，怅望沙村草阁梅。
陈子虚少卿刘虞让大尹送余庐陵志别
作者：尹台
朝代：明

长川急雨下轻舟，烟草离离自唤愁。托契漫怜年少日，论交常向古人求。陈遵旧谊推先辈，刘协新文绝后流。早晚飞鸿过京邑，幸题尺素慰沈忧。
隆中
作者：尹台
朝代：明

言怀卧龙叟，思窥三顾庐。行徒肃车马，遂出襄樊墟。群山何峻？，树木纷萧疏。隆中盘绝险，曲折回行舆。披莽延邃历，仄趾遵岩圩。攀扪陟中巘，始若承门除。址迹辨髣髴，径磴交阴渠。浏浏六角井，瓦甓中堙淤。往事既沉泯，巨庙空翼如。惟昔贤杰人，匡济偃穷居。躬耕辞乱世，匿景逃空虚。时哉不我与，逍遥乐只且。岂复慕闻达，意足无愿馀。桓桓汉先主，英略本夙储。神知既相授，感会风云舒。屡驾讵言枉，数论心已抒。奇功从此奋，大业同策驱。志存六合抚，力褫群魄沮。炎命虽中殄，厥义彰简书。咄哉鄙俗士，噆议徒呿嘘。不观成败理，愚哲并草苴。徙倚当世故，三叹弥愁予。
隆中
作者：尹台
朝代：明
体裁：古风

言怀卧龙叟，思窥三顾庐。行徒肃车马，遂出襄樊墟。群山何峻�，树木纷萧疏。隆中盘绝险，曲折回行舆。披莽延邃历，仄趾遵岩圩。攀扪陟中巘，始若承门除。址迹辨髣髴，径磴交阴渠。浏浏六角井，瓦甓中堙淤。往事既沉泯，巨庙空翼如。惟昔贤杰人，匡济偃穷居。躬耕辞乱世，匿景逃空虚。时哉不我与，逍遥乐只且。岂复慕闻达，意足无愿馀。桓桓汉先主，英略本夙储。神知既相授，感会风云舒。屡驾讵言枉，数论心已抒。奇功从此奋，大业同策驱。志存六合抚，力褫群魄沮。炎命虽中殄，厥义彰简书。咄哉鄙俗士，噆议徒呿嘘。不观成败理，愚哲并草苴。徙倚当世故，三叹弥愁予。
雨出钱塘张缮部持酒邀别有作
作者：尹台
朝代：明

黯黯冬云愁不开，霏霏暮雨急相回。天寒雁趁沙边宿，岁晚人从海上来。去国虞卿仍独往，忧时刘向秪空哀。因停水驿南归棹，聊醉沙村草阁梅。
雨宴岳楼观洞庭湖复述
作者：尹台
朝代：明

危槛高凭万里风，湖天飞雨映冥濛。二仪漭荡长波外，七泽回游元气中。绮宴疑张龙女宅，瑶弦似听帝妃宫。酒阑忽见君山出，髣髴仙鬟亸太空。
雨集少山水部新轩
作者：尹台
朝代：明

水部新轩敞，芳樽映雨开。竹枝交乱草，花片渍深苔。檐溜洪梁落，槛峰禹碣来。相将娱夕暝，豪意豁深杯。
雪后显灵宫即事
作者：尹台
朝代：明

独马閒寻羽客庐，雪风吹我白菟裾。冰悬细柏摇珠缀，雾袅深萝羃绮疏。昼静虚堂疑斗步，心清妙地惬仙居。更看玉壑烟霄外，结绶垂鱼意并疏。
题一山寄迹卷
作者：尹台
朝代：明

请息朱弦唱，听我一山吟。绮甍绣户围碧草，王孙第宅何深沉。黄金为涂丹雘错，赤玉垂栊摇珠箔。罗帷不捲春风回，黄鸟啼断青林阁。嗟君何处得一山，乃在曲台飞榭窈窕间。芙蓉巘崿媚虚牖，翡翠岩壑标重寰。云烟閟缥缈，水石纡潺湲。莲洞之中老仙伯，题以寄迹悬轩颜。君有高才异凡俗，奇篇秀句纷盈椟。半亩恨违碧野居，一蓑欲挂苍林卧。期骖白鹿戏嵩阳，思跨青牛出函谷。古来贵胄多仙俦，岂必蓬巷殊华屋。一山何在君神游，虽名寄迹同真求。蓬壶近接九丘岛，弱水不隔三神洲。虹屐迢遥捐峻峤，风帆咫尺停安流。君乎无忘此佳意，超驾云气行八州。
题宗室瀑泉
作者：尹台
朝代：明

西山千尺之洑流，注作瀑泉散九秋。万古烟霄飞玉练，一天星斗缀珠旒。东平善以涓涔积，河间经兼浑灏求。掬勺清沦堪自濯，底须雁荡玩灵湫。
题崔阃帅竹泉卷
作者：尹台
朝代：明

将军作镇古滁阳，林壑遥分豹节光。僻爱石泉鸣绝巘，侧开茅屋倚疏篁。千峰雨送寒流急，一径云低暮色苍。莫笑祭遵不好武，时平无事借鹰扬。
题白鹰
作者：尹台
朝代：明

玉刷清秋迥，雪翻碧海孤。无因击大野，仄立动愁湖。
题石莲洞留别罗宫赞达夫
作者：尹台
朝代：明

何年片石凿荒莱，翠拥瑶莲万叶开。山曲故宜藏雾雨，岩虚莫恐动风雷。林间羽客翻经罢，寺外斋僧乞食回。相伴不妨成久卧，天书鹤陇未言催。
风木吟为莆阳康子作也康子痛二亲逝不逮养恒有皋鱼之悲乃余悲实同康子故遂作诗二章
作者：尹台
朝代：明

夕风吹庭树，柯叶自飘扬。胡然抱深痛，永夜结中肠。严霜悴芳野，众木纷萎黄。飒飒风愈厉，摧残增感伤。游子顾之叹，飞鸟亦徬徨。飞鸟恋旧木，游子思故乡。故乡有寒原，坟冢郁相望。岂不悼存没，劬劳思所将。天地靡终极，阴阳浩茫茫。逝者窅无作，松柏郁高冈。我欲竟此曲，此曲悲且长。愿假东南翼，寄托以回翔。罢君山阳笛，置君雍门琴。白日照西序，听我风木吟。风木有所思，乃在青山岑。忆昔旧庐畔，众木纷交森。枝枝自相纠，叶叶自相掺。当庭足美荫，羃户无愁阴。悲风一夕至，兹木忽摧零。摧零曷尔急，风起无暂停。飘叶坠万里，游子感其音。瑟瑟山上风，冥冥山下林。哀声日惨恻，游子抱苦心。我歌风木吟，泪下同沾襟。
风木吟为莆阳康子作也康子痛二亲逝不逮养恒有皋鱼之悲乃余悲实同康子故遂作诗二章·其一
作者：尹台
朝代：明

夕风吹庭树，柯叶自飘扬。胡然抱深痛，永夜结中肠。严霜悴芳野，众木纷萎黄。飒飒风愈厉，摧残增感伤。游子顾之叹，飞鸟亦徬徨。飞鸟恋旧木，游子思故乡。故乡有寒原，坟冢郁相望。岂不悼存没，劬劳思所将。天地靡终极，阴阳浩茫茫。逝者窅无作，松柏郁高冈。我欲竟此曲，此曲悲且长。愿假东南翼，寄托以回翔。
风木吟为莆阳康子作也康子痛二亲逝不逮养恒有皋鱼之悲乃余悲实同康子故遂作诗二章其二
作者：尹台
朝代：明
体裁：古风

罢君山阳笛，置君雍门琴。白日照西序，听我风木吟。风木有所思，乃在青山岑。忆昔旧庐畔，众木纷交森。枝枝自相纠，叶叶自相掺。当庭足美荫，羃户无愁阴。悲风一夕至，兹木忽摧零。摧零曷尔急，风起无暂停。飘叶坠万里，游子感其音。瑟瑟山上风，冥冥山下林。哀声日惨恻，游子抱苦心。我歌风木吟，泪下同沾襟。
馆出即事
作者：尹台
朝代：明

霾阴开禁籞，霁色转天衢。苑柳飘云絮，渠荷散雨珠。时纡金阁步，日傍绮寮趋。才伎惭虚薄，论思一字无。
馆课中秋
作者：尹台
朝代：明

今夜中秋月，长安万户看。乍移兰殿侧，已隐柏台端。河汉烟氛净，关山风路寒。遥怜旧亲友，心折向杯乾。
高斋
作者：尹台
朝代：明

高斋轮鞅绝，独卧碧云幽。山气青常润，湖光澹不流。脱巾临竹屿，展席向花丘。去此寻真境，尘嚣安可求。
魏公西园赏牡丹次康少宗伯二首
作者：尹台
朝代：明

冶城西畔魏公园，仙客同开上日尊。花绕复亭深隔市，柳藏幽径曲成村。帘栊昼启春阴静，睥睨晴通野气昏。向夕不须仍秉烛，缤纷萝月映阶繁。未说昔时金谷园，且倾今日看花尊。风流合并洛中社，胜绝元称白下村。展席醉延池月吐，开轩吟对水烟昏。百年嘉集应难数，莫厌归灯拥路繁。
魏公西园赏牡丹次康少宗伯二首·其一
作者：尹台
朝代：明

冶城西畔魏公园，仙客同开上日尊。花绕复亭深隔市，柳藏幽径曲成村。帘栊昼启春阴静，睥睨晴通野气昏。向夕不须仍秉烛，缤纷萝月映阶繁。
魏公西园赏牡丹次康少宗伯二首其二
作者：尹台
朝代：明
体裁：七言律诗

未说昔时金谷园，且倾今日看花尊。风流合并洛中社，胜绝元称白下村。展席醉延池月吐，开轩吟对水烟昏。百年嘉集应难数，莫厌归灯拥路繁。
黄宪墓
作者：尹台
朝代：明

汉季多高贤，黄生多淑妙。白璧出尘椟，群琛仰孤照。伟哉弱冠年，名流屈乃少。汎滥赴深陂，清浑同涵抱。所悲朗粹质，中陨沉灵曜。虽寡河汾撰，不殊广川调。我行历楚墟，问道回山峤。侧思千载人，悽恻墓常吊。
龙游除夕
作者：尹台
朝代：明

迢迢游客子，岁暮感山川。鼓角流残夜，星河转旧年。扁舟寒水侧，故国白云边。未展经时志，孤心魏阙悬。
龟山
作者：尹台
朝代：明

弋阳龟山天下无，丹梯紫阁含云孤。群峰冉冉纷合沓，一水盈盈中回纡。五色金芝秘阡术，九文玉笈函经图。安得遂挟飞仙侣，高寻石鼎凌神区。
前湖诗
作者：尹嘉宾
朝代：明

前湖何氏七娘子，骂贼不污殉节死。湖上鸳鸯不敢游，湖中莲花无并头。
寄破山樵者李超无
作者：尹嘉宾
朝代：明

结隐深随麋鹿群，上方钟磬断知闻。空山岁晚多冰雪，若个峰头踏冻云。
平原道中见牧豕者
作者：尹嘉宾
朝代：明

天门室宿郁如虹，海上萧条牧豕翁。会得平津开阁意，一竿寒日野田中。
望海
作者：尹嘉宾
朝代：明
体裁：古风

青荧半空碧，白沙出林杪。谓是雪月明，春烟澹将晓。咫尺不可耐，飞鞚踰渴鸟。到来始叫绝，戄然莫敢道。众客幻倏忽，远意含虚眇。云日吹微微，千里孤槎小。元牝静自舂，钧天奏未了。何当鞭三山，沿洄恣幽讨。
江上杂咏三首
作者：尹嘉宾
朝代：明

河豚雪后春还浅，刀鲚风来水已波。携酒江边吹笛坐，那山今日出云多。君山残雪点汀洲，黄浦微茫失远流。犹有幽人徐酉望，洞箫一曲出江楼。杏花淡淡柳丝丝，画舸春江听雨时。渐卷鹤洲江色紫，沙鸥睡着不曾知。
江上杂咏三首·其一
作者：尹嘉宾
朝代：明

河豚雪后春还浅，刀鲚风来水已波。携酒江边吹笛坐，那山今日出云多。